Puon kan Baha Sagkod sa Pagkasalbar sa Ehipto | Istorya sa Bibliya\nPuon kan Baha Sagkod sa Pagkasalbar sa Ehipto\nWalo katawo sana an nakaligtas sa Baha, pero duminakul sinda sagkod na magin ribo-ribo. Dangan, 352 na taon pagkatapos kan Baha, namundag si Abraham. Manunudan ta na tinawan nin Diyos si Abraham nin aking lalaki, si Isaac, bilang pag-utob sa Saiyang panuga. Tapos, sa duwang aki ni Isaac, si Jacob an pinili nin Diyos.\nDakul an nagin aki ni Jacob, 12 lalaki saka nagkapirang babayi. An mga aking lalaki ni Jacob nauri sa mas nguhod nindang tugang na si Jose kaya ipinabakal ninda siya bilang uripon sa Ehipto. Pag-abot nin panahon, si Jose nagin makapangyarihan na tagapamahala sa Ehipto. Kan magkaigwa nin tiggutom, may ginibo si Jose sa mga tugang niya tanganing mahiling kun nagbago na sinda. Tapos, nagbalyo sa Ehipto an bilog na pamilya ni Jacob, an mga Israelita. Nangyari ini 290 taon pagkamundag ni Abraham.\nSa suminunod na 215 taon, an mga Israelita nag-istar sa Ehipto. Pagkagadan ni Jose, sinda nagin mga uripon duman. Namundag si Moises, asin ginamit siya nin Diyos para isalbar an mga Israelita sa Ehipto. Gabos-gabos, 857 taon nin kasaysayan an laog kan Kabtang DOS.\nPag nakakahiling kan nin bulalangaw, ano an naiisip mo?\nDai naugma an Diyos, asin an padusa na itinao niya igwa pa nin epekto sa mga tawo sagkod ngunyan.\nTaano ta hinagad nin Diyos ki Abraham na iatang si Isaac?\nNagsalingoy an Agom ni Lot\nAn ginibo niya nagtutukdo nin mahalagang leksiyon sa sato.\nNakakua si Isaac nin Maray na Agom\nTaano ta maray na agom si Rebeca? Huli daw sa kagayunan niya, o igwa pa nin ibang dahilan?\nMas padaba si Esau kan saindang ama na si Isaac, pero si Jacob an mas padaba kan saindang ina na si Rebeca .\nNagduman si Jacob sa Haran\nInot na nagin agom ni Jacob si Lea dawa si Raquel an namumutan niya.\nIpinangaran daw sa 12 aki ni Jacob an 12 tribo nin Israel?\nNapahamak si Dina\nNagpuon an gabos huli sa maraot na mga barkada.\nNauri ki Jose an mga Tugang Niya\nTaano ta naisip kan ibang tugang niya na gadanon siya?\nNapreso si Jose\nNapreso siya bako dahil sa may ginibo siyang sala, kundi huling ginibo niya an tama.\nAn mga Pangaturugan ni Faraon\nAn pitong baka asin pitong uhoy nin tipasi igwa nin pagkakapreho.\nPigbalo ni Jose an mga Tugang Niya\nPaano niya maaaraman kun nagbago na talaga sinda puon kan ipabakal ninda siya bilang uripon?\nTaano ta inapod na mga Israelita an gabos na kabilang sa pamilya ni Jacob imbes na mga Jacobita?\nNawara ki Job an saiyang kayamanan, maray na salud, asin an gabos niyang aki. Pinapadusahan daw siya kan Diyos?\nSarong Maraot na Hadi an Namahala sa Ehipto\nTaano ta ipinagbuot niya na gadanon an gabos lalaking umboy na Israelita?\nNaaraman kan ina ni Moises na may pagbuot na gadanon an gabos na lalaking umboy na Israelita.\nAn paghuna ni Moises handa na niyang iligtas an mga Israelita kan siya 40 anyos, pero dai.\nPaagi sa sunod-sunod na milagro, sinabi nin Diyos ki Moises na panahon na para panginutan niya an mga Israelita paluwas sa Ehipto.\nUminatubang ki Faraon si Moises Asin Aaron\nTaano ta dai nagdangog si Faraon ki Moises asin dai tinugutan na maghali an mga Israelita?\nAn Sampulong Damat\nNagpaabot an Diyos nin 10 kapahamakan sa Ehipto dahil sa katagasan kan payo kan Ehipsiyong si Faraon na nagsayumang pahalion an mga Israelita.\nPaagi sa kapangyarihan nin Diyos binanga ni Moises an Dagat na Pula asin marang daga an inagihan kan mga Israelita sa pgbalyo ninda.\nKabtang 2—Puon kan Baha Sagkod sa Pagkasalbar sa Ehipto


BASAHON SA Albanian Aleman Arabic Armenian (West) Bicol Chichewa Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Czech Danish Dutch English Español Estonian Ewe Finnish Ga Greenlandic Hapon Hiligaynon Hungarian Igbo Indonesian Italiano Koreano Latvian Lithuanian Malagasy Malayalam Myanmar Papiamento (Curaçao) Persian Polish Portuguese Pranses Rarotongan Romanian Samoan Setswana Shona Silozi Slovak Slovenian Sranantongo Swahili Tagalog Thai Tsonga Turkish Ukrainian Urdu Venda Vietnamese\nKAN Marso 3, 1513, pinonan kan Kastilang eksplorador na si Juan Ponce de Leon an sarong pambihirang ekspedisyon. Sia naglayag hale sa Puerto Rico na naglalaom na makaabot sa isla nin Bimini. Segun sa osipon, hinahanap nia an milagrosong bukal—an Burabod nin Pagkahoben. Alagad nagduong sia sa lugar na ngonyan iyo na an estado nin Florida, E.U.A. Siempre, nungka niang nakua an burabod huling iyan dai man nag-eeksister.\nNgonyan, an mga tawo sa pankagabsan dai na nabubuhay nin mas halawig pa sa 70 o 80 taon. Minsan ngani nasasambitan kan Biblia an mga tawo na haralawigon nanggad an buhay, an 2002 Guinness Book of World Records nagsasabi na an pinakagurang na tawo na nabuhay kasuarin man 122 na taon asin 164 aldaw. (Genesis 5:3-32) Minsan siring, an nag-espesyalisar sa bioetika na si John Harris nagsabi: “Pinagin posible na ngonyan kan bagong pagsiyasat an pagkaigwa nin kadikit na ideya sa sarong kinaban na an paggurang—asin an kagadanan pa ngani—tibaad bako nang dai malilikayan.” An dakol na parasiyasat sa ika-21 siglo nagtataram dapit sa “garo inmortalidad,” “daing sagkodan na lawig nin buhay nin mga tawo pag-abot nin 2099,” “kakayahan na magkaigwa nin inmortal na pagdakol nin selula,” asin arog kaiyan na mga bagay.\nSa saiyang libro na The Dream of Eternal Life, si Mark Benecke nagsasabi: “Haros gabos na selula kan hawak nababago nin nagkapirang beses durante kan pagkabuhay. . . . Pakalihis nin mga pitong taon, bagong mga tawo na kita sa pinakatunay na kahulogan kan terminong iyan.” Minsan siring, dai ini nagpapadagos nin daing talaan huli ta an mga selula minapondo sa pagdakol pakalihis nin dineterminaran na kabilangan nin pagbanga. Pero, kun bakong arog kaiyan, an sabi ni Benecke, “an hawak nin tawo puedeng bagohon an sadiri kaiyan sa halawigon na panahon—daing sagkod pa ngani.”\nIsipon man an makangangalas na kakayahan kan hotok nin tawo, na grabe an kalabihan kaiyan sa ano man na tibaad paggamit niato kaiyan durante kan satong medyo halipot na buhay. Segun sa Encyclopædia Britannica, an hotok nin tawo “igwa nin dakulaon na potensial kisa puedeng gamiton kaiyan sa bilog na buhay nin sarong tawo.” (1976 na Edisyon, Tomo 12, pahina 998) An librong How the Brain Learns, ni David A. Sousa, nagsasabi: “Sa haros gabos na katuyohan, daing sagkod an kapasidad kan hotok na magsaray nin impormasyon.”—Pahina 78, Ikaduwang Edisyon, deretsong magpublikar 2001.\nTaano daw ta dai makakua nin pisyolohikong dahelan an mga parasiyasat kun taano ta nagagadan kita? Asin taano daw ta an hotok nin tawo igwa nin arog kaiyan na dakulaon na kapasidad? Posible daw na dinisenyo kita na padagos na maglaog sa isip nin kaaraman sagkod lamang? Taano daw ta naiisip ngani niato an buhay na daing katapusan?\nAn Biblia nagsasabi: “Minsan an panahon na daing talaan ibinugtak [nin Dios] sa saindang puso, tanganing an katawohan dai noarin man makarorop sa ginibo kan tunay na Dios poon sa kapinonan sagkod sa katapusan.” (Eclesiastes 3:11) An mga tataramon na ini nagpaparisa na itinadom nin Dios sa sato an ideya na mabuhay sagkod lamang. An totoo, igwa kita pirmeng manonodan manongod sa Dios asin sa saiyang mga ginibo. Kun mabuhay kita sa laog nin dai mabilang na binilyon na taon—iyo, sagkod lamang—pirme kitang may dakol na manonodan manongod sa makangangalas na mga gibo nin paglalang nin Dios.\nAn mga tataramon ni Jesu-Cristo nagpapaheling man na posible an daing sagkod na buhay nin tawo. Sia nagsabi: “Ini nangangahulogan nin buhay na daing katapusan, an saindang paglaog sa isip nin kaaraman dapit sa saimo, na iyo sanang tunay na Dios, asin dapit sa saro na saimong sinugo, si Jesu-Cristo.” (Juan 17:3) Kumusta man kamo? Gusto daw nindong mabuhay sagkod lamang?\nHinanap ni Juan Ponce de Leon an burabod nin pagkahoben\nPonce de Leon: Harper’s Encyclopædia of United States History\nI-share I-share Gurano daw Kalawig na Puedeng Mabuhay an mga Tawo?


Gibo 22 | Bibliya Online | New World Translation\nDepensa ni Pablo sa atubangan kan mga tawo (1-21)\nGinamit ni Pablo an saiyang pagigin siyudadanong Romano (22-29)\nNagtiripon an Sanhedrin (30)\n22 “Mga tugang asin mga ama, magdangog kamo ta ipapaliwanag ko sa saindo an nangyari.” 2 Kan madangog ninda na nagtataram siya sa sainda sa lengguwaheng Hebreo, mas lalo pa sindang nagsilensiyo, asin sinabi niya: 3 “Saro akong Judio, namundag sa Tarso sa Cilicia, alagad nag-eskuwela ako sa siyudad na ini asin nagin maestro ko si Gamaliel. Tinukduan ako kan istriktong mga kahagadan kan Katugunan na inutob kan satong mga apuon, asin maigot akong naglilingkod sa Diyos kapareho man nindo gabos ngunyan. 4 Pinersegir ko an mga kabilang sa Dalan na ini sagkod na magkagaradan an nagkapira sa sainda, na ginagarapos saka ipinepreso an mga lalaki pati babayi, 5 siring kan aram mismo kan halangkaw na saserdote asin kan bilog na katiripunan nin kamagurangan. Naghagad man ako sa sainda nin mga surat para sa mga tugang niyato sa Damasco, asin pasiring na ako kaidto duman tanganing an mga yaon sa lugar na idto darahon sa Jerusalem na nakagapos para padusahan. 6 “Alagad mantang nagbabaklay ako asin harani na sa Damasco, kan mga udto na, biglang may nagsilyab sa palibot ko na nakakasulang liwanag hali sa langit, 7 asin natumba ako sa daga saka may nadangog akong boses na nagtaram sa sako: ‘Saulo, Saulo, taano ta pinepersegir mo ako?’ 8 Nagsimbag ako: ‘Siisay ka Kagurangnan?’ Asin sinabi niya sa sako: ‘Ako si Jesus na Nazareno, na pinepersegir mo.’ 9 Nahiling kan mga lalaking kaibanan ko an liwanag, pero dai ninda naintindihan an mga sinasabi kan boses na nagtataram sa sako. 10 Sa siring sinabi ko: ‘Anong dapat kong gibuhon Kagurangnan?’ Sinabi kan Kagurangnan sa sako: ‘Tumindog ka, maglaog ka sa Damasco, asin duman sasabihon sa saimo an manungod sa gabos na bagay na ipapagibo sa saimo.’ 11 Alagad huling dai akong nahihiling na ano man dahil sa sobrang kusog kan liwanag na idto, nag-abot ako sa Damasco na kabit-kabit kan mga kaibanan ko. 12 “Dangan may lalaking nagduman sa sako na an pangaran Ananias. Saro siyang maki-Diyos na tawo na nag-uutob kan Katugunan, asin magayunon an sinasabi manungod sa saiya kan gabos na Judiong nakaistar duman. 13 Nagtindog siya harani sa sako asin nagsabi: ‘Tugang kong Saulo, makakahiling ka na giraray!’ Asin nahiling ko siya kan mismong oras na idto. 14 Sinabi niya: ‘Pinili ka kan Diyos kan satuyang mga apuon tanganing maaraman mo an saiyang kabutan saka mahiling an saro na matanos asin madangog an saiyang boses, 15 huli ta magigin saksi ka para sa saiya tanganing ipahayag sa gabos na tawo an mga bagay na saimong nahiling asin nadangog. 16 Asin ngunyan, ano pa an hinahalat mo? Tumindog ka asin magpabawtismo asin hugasan mo an saimong mga kasalan paagi sa pag-apod sa saiyang ngaran.’ 17 “Alagad kan makabalik na ako sa Jerusalem asin kan namimibi ako sa templo, nagkaigwa ako nin bisyon 18 asin nahiling ko siya na nagsasabi sa sako: ‘Maghidali ka asin maghali ka tulos sa Jerusalem, huli ta dai ninda aakuon an saimong patotoo mapadapit sa sako.’ 19 Asin sinabi ko: ‘Kagurangnan, aram mismo ninda na nagduduman ako kaidto sa lambang sinagoga tanganing presuhon asin latiguhon an mga nagtutubod sa saimo; 20 asin kan ginagadan ninda si Esteban na saimong saksi, yaon ako duman na nakatindog asin inuuyunan ko idto, saka binabantayan ko an saindang pang-ibabaw na mga bado miyentras na ginagadan ninda siya.’ 21 Alagad ta sinabi niya sa sako: ‘Magduman ka na, huli ta isusugo taka sa hararayong mga nasyon.’” 22 Padagos ninda siyang dinangog sagkod sa sinabi niyang ini. Dangan nagkururahaw sinda, na sinasabi: “Dai na pagpahaluyon an buhay kan tawong iyan! Dapat siyang magadan!” 23 Dahil nagkukururahaw sinda, na pigbabaribad an saindang pang-ibabaw na mga bado asin nagwawarak nin alpog paitaas, 24 ipinagbuot kan komandante militar na darahon si Pablo sa kuwartel nin mga suldados asin na imbestigaran siya na may kasabay na paglatigo, tanganing maaraman niya kun ano talaga an dahilan ta nagkukurahaw sinda nin arog kaini laban ki Pablo. 25 Alagad kan unaton na ninda an saiyang hawak tanganing latiguhon, sinabi ni Pablo sa opisyal nin hukbo na nakatindog duman: “Suno daw sa ley na latiguhon nindo an sarong Romano* na dai pa nasesentensiyahan?”* 26 Buweno, kan madangog ini kan opisyal nin hukbo, nagduman siya sa komandante militar asin ipinaisi ini, na sinasabi: “Anong plano mo? Romano baga an tawong ini.” 27 Kaya duminuman ki Pablo an komandante militar asin naghapot sa saiya: “Sabihon mo sa sako, Romano ka?” Sinabi niya: “Iyo.” 28 Nagsimbag an komandante militar: “Nagbayad ako nin dakulang kantidad para makua an sakuyang pagkasiyudadano.” Sinabi ni Pablo: “Pero ako, yaon na iyan sa sako kan mamundag ako.” 29 Dahil diyan, tulos na uminatras an mga lalaking maimbestigar kuta sa saiya na may kasabay na pagpasakit; asin natakot an komandante militar kan marealisar niya na saro palan siyang Romano tapos pinakadenahan niya. 30 Kaya kan sunod na aldaw, huling gusto niyang masigurado kun ano man nanggad an dahilan ta inaakusaran si Pablo kan mga Judio, ipinatangkas niya an mga kadena kaini asin ipinagbuot niya na magtiripon an mga panginot na saserdote asin an bilog na Sanhedrin. Dangan dinara niya si Pablo sa sainda asin pinatindog sa tahaw ninda.\n^ O “sarong siyudadanong Romano.”\n^ O “nabibista?”


Magin Kang Maimbod sa Diyos na Jehova Arog ni David asin Jonathan | Pag-aadalan\nAn Torrengbantayan—Pag-aadalan na Edisyon | Pebrero 2016\nBASAHON SA Acholi Albanian Aleman American Sign Language Amharic Arabic Argentinean Sign Language Armenian Armenian (West) Australian Sign Language Aymara Azerbaijani Azerbaijani (Cyrillic) Bashkir Batak (Karo) Batak (Toba) Bengali Bicol Brazilian Sign Language British Sign Language Bulgarian Catalan Cebuano Chichewa Chilean Sign Language Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chinese Sign Language Chitonga (Malawi) Chitumbuka Chiyao Chuvash Colombian Sign Language Croatian Czech Danish Dutch Ecuadorian Sign Language English Español Estonian Fijian Finnish Finnish Sign Language Georgian Griego Guarani Gujarati Gun Hapon Hebreo Hiligaynon Hindi Hiri Motu Hungarian Ibanag Icelandic Iloko Indonesian Italian Sign Language Italiano Japanese Sign Language Javanese Kannada Kikamba Kikuyu Kinyarwanda Kirghiz Kiribati Kirundi Koreano Kurdish Kurmanji (Caucasus) Kurdish Kurmanji (Cyrillic) Latvian Lithuanian Luganda Luo Macedonian Macua Malagasy Malay Malayalam Marathi Maya Mexican Sign Language Mongolian Moore Ndau Ndebele (Zimbabwe) Nepali Nias Norwegian Nyungwe Oromo Ossetian Pangasinan Papiamento (Aruba) Papiamento (Curaçao) Persian Peruvian Sign Language Polish Polish Sign Language Portuguese Pranses Punjabi Quechua (Bolivia) Romanian Runyankore Ruso Russian Sign Language Samoan Sango Sena Serbian Serbian (Roman) Shona Sidama Sinhala Slovak Slovenian Solomon Islands Pidgin Spanish Sign Language Sranantongo Swahili Swedish Tagalog Tajiki Tamil Tatar Telugu Tetun Dili Thai Tigrinya Tok Pisin Tshwa Turkish Turkmen Tuvaluan Tzotzil Ukrainian Urdu Uzbek Venezuelan Sign Language Vietnamese Waray-Waray Wolaita Zande Zapotec (Isthmus) Zimbabwe Sign Language\nMagin Kang Maimbod ki Jehova\n‘Mamugtak lugod sa satuyang pag-ultanan si Jehova, sa pag-ultanan kan sakuyang [mga gikan] asin kan saimo, sagkod nuarin pa man.’—1 SAM. 20:42.\nKANTA: 125, 62\nPaano nagin maimbod ki Jehova si Jonathan?\nPaano kita magigin maimbod sa Diyos kun garo dai maninigong igalang an sarong may awtoridad?\nPaano kita magigin maimbod ki Jehova kun namimis-interpretar kita o bakong makatanusan an pagtratar sa sato kan iba?\n1, 2. Taano ta sarong pambihirang halimbawa nin kaimbudan an pakikiamigo ni Jonathan ki David?\nSIYERTONG napangalas si Jonathan sa hoben na si David sa kun paano kaini inatubang an higanteng si Goliat. Nakatindog ngunyan si David sa atubangan kan ama ni Jonathan na si Hading Saul nin Israel, ‘dara niya an payo kan Filisteo.’ (1 Sam. 17:57) Napahanga si Jonathan sa kusog nin buot ni David. Malinaw ki Jonathan na tinatabangan nin Diyos si David, asin nagin dayupot na magkaamigo sinda. Sa katunayan, ‘naggibong tipan si Jonathan saka si David, huling namutan niya siya nin siring sa [saiya man sana].’ (1 Sam. 18:1-3) Sagkod na magadan si Jonathan, nagin maimbod siya ki David.\n2 Dawa kun bako si Jonathan an pinili nin Diyos na magin sunod na hadi kan Israel, nagdanay siyang maimbod ki David. Nahadit si Jonathan kan gustong gadanon kan saiyang ama si David. Tanganing pakusugon an saiyang amigo, nagbaklay si Jonathan sa kaawagan kan Judea sa Hores. Tinabangan ni Jonathan si David na ‘magkusog an pagsarig sa Diyos.’ Sinabi ni Jonathan: ‘Dai ka matakot, ika magigin hadi nin Israel, asin ako an sunod sa saimo.’—1 Sam. 23:16, 17, BPV. \n3. Ano an mas mahalaga ki Jonathan kisa sa pagigin maimbod ki David, asin taano ta masasabi niyato iyan? (Hilingon an ritrato sa kapinunan kan artikulo.)\n3 Sa parati, napapahanga kita sa tawong maimbod. Pero, dai niyato makukua an sarong mahalagang leksiyon kun mahanga sana kita sa kaimbudan ni Jonathan ki David asin dai ta kokonsideraron an kaimbudan niya sa Diyos. Taano ta ibinilang ni Jonathan si David na sarong amigo, imbes na sarong karibal? Malinaw na igwang sarong bagay na mas mahalaga ki Jonathan kisa sa magin kasalihid na hadi kan saiyang ama. Girumdumon na tinabangan niya si David na ‘magkusog an pagsarig sa Diyos.’ Kaya, malinaw na an pinakamahalaga ki Jonathan iyo an kaimbudan sa Diyos. Iyo, an kaimbudan niya ki Jehova an dahilan kun taano ta maimbod siya ki David. Asin pareho nindang inutob an panuga ninda sa lambang saro: ‘Mamugtak lugod sa satuyang pag-ultanan si Jehova, sa pag-ultanan kan sakuyang [mga gikan] asin kan saimo, sagkod nuarin pa man.’—1 Sam. 20:42.\n4. (a) Ano an matao sa sato nin tunay na kaugmahan asin pagkakontento? (b) Ano an pag-uulayan ta sa artikulong ini?\n4 Bilang mga Kristiyano, dai kita napapahanga sana sa kaimbudan kan iba; kita mismo maimbod sa satong mga kapamilya, kaamigo, asin kapagtubod. (1 Tes. 2:10, 11) Pero, anong kaimbudan an dapat na pinakamahalaga sa sato? Iyo, an kaimbudan sa Saro na nagtao kan satong buhay! (Kap. 4:11) Kun maimbod kita sa Diyos, magigin tunay kitang maugma asin kontento. Pero, dapat kitang magdanay na maimbod sa Diyos dawa sa masasakit na kamugtakan. Pag-uulayan niyato sa artikulong ini kun paano kita matatabangan kan halimbawa ni Jonathan na magin maimbod ki Jehova sa apat na masasakit na sitwasyon: (1) kun garo dai maninigong igalang an sarong may awtoridad, (2) kun kaipuhan tang pumili kun kiisay kita magigin maimbod, (3) kun namimis-interpretar kita o bakong makatanusan an pagtratar sa sato, asin (4) kun nasasakitan kitang utubon an satong panuga.\nKUN GARO DAI MANINIGONG IGALANG AN SARONG MAY AWTORIDAD\n5. Taano ta nagin masakit para sa mga Israelita na magin maimbod sa Diyos kan si Saul an namamahalang hadi?\n5 Dawa ninombrahan nin Diyos na magin hadi si Saul, an ama ni Jonathan, nagin masinuway siya kan huri asin isinikwal siya ni Jehova. (1 Sam. 15:17-23) Huling dai tulos hinali nin Diyos sa trono si Saul, nagin pagbalo sa mga sakop kaini asin sa mga tawong dayupot sa saiya an saiyang salang mga paggawi. Nagin masakit para sa sainda na magin maimbod sa Diyos huling an hadi na nakatukaw sa “trono ni Jehova,” naggigibo nin maraot.—1 Cron. 29:23.\n6. Ano an nagpapahiling na nagdanay na maimbod ki Jehova si Jonathan?\n6 Nagdanay na maimbod si Jonathan ki Jehova. Isipa an ginibo niya dai nahaloy pagkatapos kan inot na pagsuway kan saiyang amang si Saul. (1 Sam. 13:13, 14) Sinabi kaidto ni propeta Samuel: ‘Huli ta si Jehova dai mapabaya sa saiyang banwaan huli kan saiyang dakulang pangaran.’ (1 Sam. 12:22) Ipinahiling ni Jonathan na nagtutubod siya sa mga tataramon na iyan kan sasalakayon an Israel nin sarong dakulang hukbo kan mga Filisteo na may 30,000 na karwahe. May 600 sanang tawuhan si Saul—asin siya sana saka si Jonathan an may armas! Pero, sinalakay ni Jonathan, kaiba an saiyang paradara nin pangalasag, an sarong garison nin mga Filisteo. Sinabi ni Jonathan: ‘Mayo nin makakaulang [ki Jehova] sa pagligtas, dakul man o dikit an mga tawo.’ Nagadan nindang duwa an 20 Filisteo sa garison. Dangan ‘naglinog an daga, pagtakig idto na padara nin Diyos.’ Huli sa karibarawan kan mga Filisteo, sinda-sinda an naggaradanan. Kaya huli sa pagtubod ni Jonathan sa Diyos, nanggana an mga Israelita.—1 Sam. 13:5, 15, 22; 14:1, 2, 6, 14, 15, 20, An Banal na Biblia.\n7. Paano trinatar ni Jonathan an saiyang ama?\n7 Dawa padagos na nagin masinuway si Saul sa Diyos, nakipagtabangan pa man giraray si Jonathan sa saiyang ama sagkod na puwede. Halimbawa, magkaiba nindang idinepensa an banwaan nin Diyos.—1 Sam. 31:1, 2.\n8, 9. Taano ta nagigin maimbod kita sa Diyos pag iginagalang ta an mga may awtoridad?\n8 Arog ni Jonathan, magigin maimbod kita ki Jehova kun relatibo kitang magpapasakop sa haralangkaw na awtoridad dawa kun an iba sa sainda garo dai maninigong igalang. Halimbawa, tibaad korapto an sarong opisyal nin gobyerno, pero iginagalang ta pa man giraray an saiyang katungdan huling hinahagad sa sato nin Diyos na magpasakop sagkod na puwede sa “haralangkaw na awtoridad” sa gobyerno. (Basahon an Roma 13:1, 2. ) An totoo, dapat niyatong igalang an gabos na tinawan niya nin awtoridad tanganing magin maimbod kita sa saiya.—1 Cor. 11:3; Heb. 13:17.\nAn pagpahiling nin paggalang sa bakong kapagtubod na agom sarong paagi para magin maimbod ki Jehova (Hilingon an parapo 9)\n9 Ipinahiling ni Olga,  sarong sister na taga South America, an saiyang kaimbudan sa Diyos paagi sa paggalang sa saiyang agom dawa bakong marahay an pagtratar kaini sa saiya. Sa laog nin dakul na taon, padagos kaining ipinapahiling an pagkauyam sa saiya huli sa pagigin niyang Saksi ni Jehova. Inaabuso siya kaini sa emosyonal, iniinsulto, dai kinakaulay, saka tinatakot na kukuanon an saindang mga aki asin babayaan siya. Pero dai nagbalos si Olga nin maraot sa maraot. Ginibo niya an pinakamakakaya niya para magin sarong marahay na agom. Ipinagluluto niya ini, ipinaglalaba, asin inaasikaso an pamilya ninda. (Roma 12:17) Kun posible, iniibanan niya ini sa pagbisita sa pamilya kaini asin mga amigo. Halimbawa, kan gusto kan agom niyang magpasiring sa ibang siyudad tanganing makilubong sa ama kaini, inasikaso niya an mga aki asin inandam an gabos na kakaipuhanon ninda sa pagbiyahe. Hinalat niya an saiyang agom sa luwas kan simbahan sagkod na matapos an seremonya sa lubong. Pakalihis nin dakul na taon, nagin marahay na an pagtratar sa saiya kan agom niya huli sa pagigin niyang mapasensiya asin pagpahiling nin paggalang. Hinahatod na siya kaini ngunyan sa Kingdom Hall, pinapakusog pa ngani siya na mag-atender, asin kun minsan, nag-aatender ini sa pagtiripon kaiba niya.—1 Ped. 3:1.\nKUN KAIPUHAN TANG PUMILI KUN KIISAY MAGIGIN MAIMBOD\n10. Paano nakapagdesisyon si Jonathan kun kiisay siya magigin maimbod?\n10 Huling desididong gadanon ni Saul si David, napaatubang si Jonathan sa sarong masakit na desisyon. Huling nakipagtipan siya ki David, gusto niyang magin maimbod sa saiya, pero gusto man niyang magpasakop sa saiyang ama. Pero aram ni Jonathan na yaon ki David an pag-uyon nin Diyos. Kaya, pinili ni Jonathan na magin maimbod ki David imbes na sa saiyang amang si Saul. Pinatanidan niya si David asin sinabihan na magtago. Dangan, ipinaliwanag man niya sa saiyang ama kun taano ta dai kaini dapat gadanon si David.—Basahon an 1 Samuel 19:1-6.\n11, 12. Paano kita matatabangan kan satong pagkamuot sa Diyos na magdesisyon na magin maimbod sa saiya?\n11 Kaipuhan ni Alice, sarong sister na taga Australia, na magdesisyon kun kiisay siya mas magigin maimbod. Kan mag-adal siya kan Bibliya, isinasabi niya sa mga kapamilya niya an mga nanunudan niya. Dangan, sinabi ni Alice sa sainda na dai na siya maiba sa pagselebrar nin Pasko asin ipinaliwanag niya kun taano. Kan primero, medyo disganado sana sa saiya an pamilya niya, pero kan huri, nagin anggot na sindang marhay. Pagmati ninda tinalikdan na niya sinda. An sabi ni Alice: “Sinabihan na ako ni Nanay na isinisikwal na niya ako. Nabigla ako saka nakulgan na marhay huling namumutan ko an pamilya ko. Pero, nagdesisyon akong inuton sa puso ko si Jehova asin an saiyang Aki. Pagkatapos, nagpabawtismo ako kan suminunod na asembleya.”—Mat. 10:37.\n12 Kun dai kita mag-iingat, posibleng magin mas importante sa sato an kaimbudan sa nasyon, eskuwelahan, o team nin mga parakawat kisa sa kaimbudan sa Diyos. Halimbawa, gustong-gusto ni Henry na magkawat nin chess kaiba an mga ka-team niya sa eskuwelahan. Pirming kampeon sa chess an eskuwelahan ninda kaya ginigibo niya an bilog niyang makakaya tanganing manggana. Pero sinabi niya: “Luway-luway na nagigin mas mahalaga na sa sako an kaimbudan sa eskuwelahan kisa sa Diyos. Huling may kawat kami nin chess kada Sabado saka Domingo, dai na ako nakaka-service asin nakakaatender sa mga pagtiripon. Kaya nagdesisyon akong maghali sa team mi.”—Mat. 6:33.\n13. Paano masosolusyunan kan pagigin maimbod sa Diyos an mga problema sa pamilya?\n13 Kun minsan masakit magin parehong maimbod sa lain-lain na miyembro kan pamilya. Halimbawa, sinabi ni Ken: “Gusto kong regular na bisitahon an may edad ko nang ina asin padaguson siya sa harong mi paminsan-minsan. Pero dai magkauyon an agom ko saka si Nanay. Kan primero, namomroblema ako ta dai ko aram kun paano ko mapapaugma an saro na dai naaanggot an saro. Tapos, napag-isip-isip ko na sa arog kaining sitwasyon, dapat na mas magin maimbod ako sa agom ko. Kaya naghanap ako nin solusyon na okey sa saiya.” Dangan, huli sa kaimbudan ni Ken sa Diyos asin sa paggalang niya sa Saiyang Tataramon, kusog-buot niyang ipinaliwanag sa saiyang agom kun taano ta dapat ining magin mabuot sa saiyang ina. Asin ipinaliwanag man niya sa saiyang ina kun taano ta dapat kaining irespeto an saiyang agom.—Basahon an Genesis 2:24; 1 Corinto 13:4, 5.\nKUN NAMIMIS-INTERPRETAR KITA O BAKONG MAKATANUSAN AN PAGTRATAR SA SATO\n14. Paano bakong makatanusan na trinatar ni Saul si Jonathan?\n14 Posibleng masakit magin maimbod ki Jehova kun bakong makatanusan an pagtratar sa sato nin sarong ninombrahan ni Jehova. Arog kaiyan an nagin sitwasyon ni Jonathan. Ninombrahan nin Diyos si Saul, pero maraot an pagtratar niya sa saiya mismong aki. Dai niya masabutan kun taano ta namumutan kaining marhay si David. Inanggutan ni Saul si Jonathan asin pinasupog sa atubangan nin dakul na tawo. Pero, dai nagbalos si Jonathan. Asin nagdanay siyang maimbod sa Diyos asin ki David, an magigin sunod na hadi kan Israel.—1 Sam. 20:30-41.\n15. Kun bakong makatanusan an pagtratar sa sato nin sarong brother, ano an dapat niyatong gibuhon?\n15 Sa mga kongregasyon kan banwaan ni Jehova ngunyan, harayong mangyari na trataron kita na bakong makatanusan. Pero, bakong perpekto an mga nanginginot sa sato asin kun minsan puwedeng mamis-interpretar ninda an mga ginigibo ta. (1 Sam. 1:13-17) Kun enkaso namimis-interpretar kita o bakong makatanusan an pagtratar sa sato, magdanay kitang maimbod ki Jehova.\nKUN NASASAKITAN KITANG UTUBON AN SATONG PANUGA\n16. Sa anong mga sitwasyon kita dapat na magin maimbod sa Diyos asin dai magin makasadiri?\n16 Gusto ni Saul na si Jonathan an magin sunod na hadi imbes na si David. (1 Sam. 20:31) Pero maimbod si Jonathan ki Jehova. Kaya, imbes na magin makasadiri, nagin amigo niya si David asin inutob an panuga niya sa saiya. Mapapahiro kitang arugon an pagigin bakong makasadiri ni Jonathan kun tatandaan niyato na an saro na inuuyunan ni Jehova ‘inuutob an saiyang panuga ano man an mangyari.’ (Sal. 15:4, BPV) Si Jonathan ‘inutob an saiyang panuga’ ki David; dapat man niyatong utubon an satong mga panuga. Halimbawa, kun sa dai linalauman nagin masakit nang gibuhon an sarong kasunduan sa negosyo, dapat kitang pahiruon kan satong kaimbudan sa Diyos asin paggalang sa Bibliya na utubon an mga ipinanuga niyato. Asin paano kun magin masakit an relasyon nin mag-agom kisa sa linalauman? Siyertong papahiruon kita kan pagkamuot sa Diyos na magin maimbod sa satong agom.—Basahon an Malaquias 2:13-16.\nKun maimbod kita sa Diyos asin iginagalang niyato an Bibliya, uutubon ta an mga kasunduan sa negosyo (Hilingon an parapo 16)\n17. Paano ka natabangan kan artikulong ini?\n17 Pag hinuhurop-hurop niyato an halimbawa ni Jonathan, bako daw na gusto niyatong arugon an kaimbudan niya sa Diyos? Lugod na dai kita magin makasadiri. Asin arog ni Jonathan, magin maimbod kita ki Jehova paagi sa pagdanay na maimbod sa satong mga kapagtubod, dawa idtong mga nakakagibo sa sato nin sala. Kun maimbod kita sa Diyos na Jehova dawa sa masasakit na sitwasyon, napapaugma niyato siya—asin iyan man an magpapaugmang marhay sa sato. (Tal. 27:11) Kun magdadanay kitang maimbod ki Jehova, mahihiling niyato sa maabot na panahon kun paano niya babaguhon an gabos na bagay para sa ikakarahay kan mga namumuot sa saiya. Sa masunod na artikulo, pag-uulayan niyato kun ano manunudan ta sa mga ginibo kan maimbod asin bakong maimbod na mga kakontemporanyo ni David.\n^  (parapo 2) An Marahay na Bareta Biblia (Bikol Popular Version).\n^  (parapo 8) Roma 13:1, 2 (NW): “Magpasakop an lambang tawo sa haralangkaw na awtoridad, huli ta mayong awtoridad na bakong hali sa Diyos; an nag-eeksister na mga awtoridad nag-ookupar kan saindang manlain-lain na posisyon na inasignar nin Diyos. Kun siring, an siisay man na nagtutumang sa awtoridad nagkokontra sa areglo nin Diyos; an mga nagkokontra sa areglong iyan huhukuman.”\n^  (parapo 9) Sinalidahan an nagkapirang pangaran.\nI-share I-share Magin Kang Maimbod ki Jehova\nISTORYA NIN BUHAY Tinabangan Ako ni Jehova na Magin Mapanggana sa Paglilingkod sa Saiya\nInapod Siya ni Jehova na “Sakuyang Katuod”\nArugon an Dayupot na mga Katuod ni Jehova\nPadagos na Maglingkod ki Jehova na May Kaugmahan\nMakanuod sa Maimbod na mga Lingkod ni Jehova\nHALI SA SAMONG ARCHIVE An Awtong May Loudspeaker na Nagin Popular sa Minilyon na Tawo\nText Mga opsiyon sa pag-download AN TORRENGBANTAYAN—PAG-AADALAN NA EDISYON Pebrero 2016\nI-share I-share AN TORRENGBANTAYAN—PAG-AADALAN NA EDISYON Pebrero 2016\nAN TORRENGBANTAYAN—PAG-AADALAN NA EDISYON Pebrero 2016


MORONI TSAPTER 10\nSarong patotoo sa Libro ni Mormon mag-aabot sa paagi nin kapangyarihan nin Banal na Espiritu--- An mga regalo kan Espiritu pinagtatao sa mga paratubod--- An Espirituwal na mga regalo pirmeng ka-antabay nin pagtubod--- An mga tataramon ni Moroni nagsasaguysoy gikan sa alpog--- Magdulok kamo ki Cristo, magin perpekto sa saiya, asin pakabanala an saindong mga kalag.\nNgonian ako, si Moroni, nagsusurat nin bagay na pighuhuna kong marhay; asin ako nagsusurat sa sakuyang mga katugangan, an mga Lamanita; asin ako nagmamawot na sinda dapat na makaaram na sobra na sa apat na gatos asin beynteng taon an naglipas na magpoon pa na an senyal pinagtao na manungod sa pag-abot ni Cristo.\n2 Asin sakuyang pinagselyuhan ining mga rekord, pagkatapos na ako makapagsabi na nin kadikit na mga tataramon sa paagi nin pagpapagiromdom sa saindo.\n3 Hilnga, ako magpapagiromdom saindo na sa panahon na magbabasa kamo kaining mga bagay, kun ini kadunungan nin Diyos na kamo magbabasa sainda, na tanganing saindong magigiromdoman kun gurano napano nin pagkaherak an Kagurangnan sa mga kaarakian nin mga tawo, magpoon pa sa paglalang ki Adan sagkod sa panahon na saindong maresibe an mga bagay na ini, asin paghorop-horopan ini sa saindong mga puso.\n4 Asin sa panahon na maresibe nindo an mga bagay na ini, sakuyang ipagpagiromdom saindo na maghapot kamo sa Diyos, an Eternal na Ama, sa pangaran ni Cristo, kun an mga bagay na ini bakong totoo; asin kun kamo maghahapot na igwang sarong sinserong puso, na may tunay na katuyuhan, na igwang pagtubod ki Cristo, saiyang ipagpamate an katotohanan kaini sa saindo, sa paagi nin kapangyarihan kan Banal na Espiritu.\n5 Asin sa paagi nin kapangyarihan kan Banal na Espiritu saindong magkakaararaman an katotoohan kan gabos na mga bagay.\n6 Asin an anuman na bagay na marhay husto asin tunay; kun baya, mayong marhay na pinagsisikwal si Cristo, pero nagpapatunay na siya iyo nanggad.\n7 Asin saindong maaaraman na siya iyo nanggad, sa paagi nin kapangyarihan kan Banal na Espiritu; kun baya ako magpapagiromdom saindo na dae nindo ipagsikwal an kapangyarihan nin Diyos; nin huli ta siya naggigibo na may kapangyarihan, na uyon sa pagtubod kan mga kaarakian nin mga tawo, pareho ngonian asin sa aga, asin sa daeng kasagkoran.\n8 Asin giraray, ako nagpapagiromdom saindo, mga katugangan ko, na dae nindo ipagsikwal an mga regalo nin Diyos, nin huli ta sinda kadakulon; asin sinda naggigikan sa kaparehong Diyos. Asin igwa nin kadakul na mga paagi na ining mga regalo pinagpapamahala; pero ini iyo sa kaparehong Diyos na naggigibo sa gabos-gabos; asin sinda pinagtatao sa paagi nin pagpapamate kan Espiritu nin Diyos sa mga tawo, tanganing pakinabangan ninda.\n9 Nin huli ta, sa saro ini pinagtatao sa paagi kan Espiritu nin Diyos, na tanganing siya puwedeng magtukdo sa tataramon nin kadunungan;\n10 Asin sa iba, na tanganing siya puwedeng magtukdo sa tataramon nin kaaraman sa paagi nin kapareho man sanang Espiritu;\n11 Asin sa iba man, grabeng gayo kadakulang pagtubod; asin sa iba pa, an mga regalo nin pagbubulong sa paagi nin kapareho man sanang Espiritu;\n12 Asin giraray, sa iba, na tanganing siya makapaggibo nin darakulang mga milagro;\n13 Asin giraray, sa iba, na tanganing siya makapagpropesiya mapanungod sa gabos na mga bagay;\n14 Asin giraray, sa iba, an makahiling nin mga anghel asin pagmiministeryo nin mga espiritu;\n15 Asin giraray, sa iba, gabos na klase nin mga lengguwahe;\n16 Asin giraray, sa iba, an interpretasyon kan mga lengguwahe asin manlaen-laen na klaseng mga tataramon.\n17 Asin an gabos na ining mga regalo naggikan sa Espiritu ni Cristo; asin sinda minaabot sa lambang manlaen-laen na mga tawo, na uyon sa saiyang kagustuhan.\n18 Asin ako magpapagiromdom saindo, sakuyang namumutan na mga katugangan, na saindong paggigiromdomon na an lambang marhay na regalo naggigikan ki Cristo.\n19 Asin ako magpapagiromdom saindo, sakuyang namumutan na mga katugangan, na saindong pagigiromdomon na siya pareho kasuodma, ngonian, asin sa daeng kasagkoran, asin an gabos na ining mga regalo na sakuyang pinagsasabi, na espirituwal, dae nanggad wawarao, magin sagkod na an kinaban magtitindog, laen lang kun uyon sa daeng pagtubod kan mga kaarakian nin mga tawo.\n20 Kun baya, dapat na magkaigwa nin pagtubod; asin kun igwa talagang pagtubod dapat igwa man nin paglaom; asin kun igwa talagang paglaom igwa man nin pagkamoot sa kapwa tawo.\n21 Asin laen lang na kamo igwang pagkamoot sa kapwa tawop kamo dae nanggad maliligtas sa kahadean nin Diyos; ni kamo maliligtas sa kahadean nin Diyos kun mayo kamong pagtubod; ni mangyari saindo kun kamo mayong paglaom.\n22 Asin kun kamo mayong paglaom kamo talaga yaon sa kawaraan; asin an kawaraan nangyayari nin huli sa kadaendatahan.\n23 Asin si Cristo tunay na nagsabi sa satuyang mga ama: Kun kamo igwa ning pagtubod saindong maggigibo an gabos na mga bagay na kapakipakinabang sa sakuya.\n24 Asin ngonian ako magsasabi para sa gabos na katapusan nin kinaban--- na kun an aldaw mag-aabot na an kapangyarihan asin mga regalo nin Diyos hahaleon sa pag-iriba nindo, ini mangyayari nin huli sa mayong pagtubod.\n25 Asin herak man sa mga kaarakian nin mga tawo kun iyo ini an mangyayari; nin huli ta mayo ni saro saindo an makakagibo nin marhay sa pag-iriba nindo, mayo ni saro. Nin huli ta kun igwang saro sa pag-iriba nindo na naggigibo nin marhay siya maggigibo sa paagi nin kapangyarihan asin mga regalo nin Diyos.\n26 Asin herak man sa saiya na dae naggigibo kaining mga bagay asin magagadan, nin huli ta sinda nagadan sa saindang mga kasalan, asin sinda dae nanggad maliligtas sa kahadean nin Diyos; asin ako nagsasabi kaini uyon sa mga tataramon ni Cristo; asin ako dae nagpuputik.\n27 Asin ako nagpapagiromdom saindo na tanganing magigiromdoman an mga bagay na ini; nin huli ta an panahon hidaling minaabot na kamo makakaaram na ako dae nagpuputik; nin huli ta saind akong mahihiling na yaon sa hukuman nin Diyos; asin an Kagurangnang Diyos iyo an magsasabi sa saindo: Bako daw na piangdeklara ko an sakuyang mga tataramon sa saindo, na pinagsurat kan tawong ini, na arog sa saro na nagkukurahaw gikan sa kagadanan, iyo, magin arog sa sarong nagsasaguysoy paluwas sa alpog.\n28 Ako minadeklara kaining mga bagay sa kautuban kan mga propesiya. Asin hilnga, sinda magluluwas gikan sa nguso kan daeng katapusang Diyos; asin an saiyang mga tataramon padagos na magsasaguysoy gikan sa sarong henerasyon pasiring pa sa sarong henerasyon.\n29 Asin an Diyos magpapahiling sa saindo, na ining sakuyang pinagsurat tunay nanggad.\n30 Asin giraray ako magpapagiromdom sa saindo na kamo magdulok ki Cristo, asin mangaputan sa lambang marhay na regalo, asin dae magkapot sa mararaot na regalo, ni sa maationg bagay.\n31 Asin magmata, asin magbuhat gikan sa alpog, O Jerusalem; oiyo, asin sul-uton baya an saimong madahumon na mga bado, O akeng babae ni Zion; asin pakusugon an saimong mga estaka asin palawiga an saimong mga kasagkoran sagkod pa man, na tanganing ika dae na nanggad malalawigaw, na an mga tipan kan Daeng Kasagkorang Ama na saiyang pinaghimo sa saimo, O harong nin Israel, lugod mautob.\n32 Iyo, magdulok kamo ki Cristo, asin magin perpekto sa saiya, asin isikwal an saindong mga sadire sa gabos na bakong kabanalan; asin kun kamo magsisikwal kan saindong mga sadire kan gabos na bakong kabanalan, asin mamoot sa Diyos sa bilog nindong kapsugan, isip asin kusog, kaya an saiyang grasya maninigong tama sana para saindo, na sa paagi kan saiyang grasya kamo puwedeng magin perpekto ki Cristo; asin sa paagi kan grasya nin Diyos na kamo perpekto ki Cristo, kamo dae nanggad makapagsisikwal sa kapangyarihan nin Diyos.\n33 Asin giraray, kun kamo sa paagi kan grasya nin Diyos nagin perpekto ki Cristo, asin dae magsisikwal kan saiyang kapangyarihan, kamo pakakabanalon ki Cristo sa paagi kan grasya nin Diyos, sa paagi kan pagpapabulos nin dugo ni Cristo, na yaon sa tipan kan Ama para sa kapatawaran kan saindong mga kasalan, na tanganing kamo magigin banal, na mayong dugta.\n34 Asin ngonian ako magpapaaram na sa gabos, paaram. Ako sa di mahaloy magpapaduman na tanganing magpahingalo na sa paraiso nin Diyos, sagkod na an sakuyang espiritu asin hawak magkakasararo giraray, asin ako pagdadarahon na mapanggana sa kaitaasan nin paros, tanganing makipaghilingan saindo sa atubangan nin marahayon na hukuman kan dakulang Jehovah, an Daeng Kasagkorang Hukom kan mga buhay asin gadan. Amen.\n(1:45 pm end of encoding)\n# posted by Unknown @ 7/19/2006 01:54:00 PM\nMORONI TSAPTER 9\nAn ikaduwang surat ni Mormon sa saiyang akeng lalake na si Moroni.\nParehong an mga Nephita asin mga Lamanita nagpakabuhong asin nagpakamaraot--- Sinda nagparasakitan asin naggagaradanan sa lambang saro--- Si Mormon nagpangadye na an grasya asin karahayan mag-abot ki Moroni sagkod pa man.\nSakuyang namumutan na ake, ako nagsurat saimo giraray na tanganing maaraman mo na buhay pa man ako; pero ako nagsurat kan mga bagay na mas grabe kangana.\n2 Nin huli ta hilnga, ako nagkaigwa nin matindihong pakikipaglabanan sa mga Lamanita, na kun saen kami dae nakagana; asin si Archeantus nagadan na sa paagi nin espada, asin man si Luram asin Emron; iyo, asin kami nawaraan nin sarong dakulang bilang kan satuyang piling mga tauhan.\n3 Asin ngonian hilnga, ake ko, ako natatakot na baka an mga Lamanita iyo an magdedestroso kaining mga katawohan; nin huli ta sinda dae nagsosorolsol, asin si Satanas iyo an nag-estira sainda nin padagos na mag-anggot sa lambang saro.\n4 Hilnga, ako naghihingoha na padagos na kaiba ninda; asin kun ako magtataram nin tataramon nin Diyos na may katadungan sinda pinagpanguykuyan asin nagka-aranggot kontra sakuya; asin kun ako dae naggagamit nin katadungan saindang pinapatagas an saindang mga puso kontra sainda; kun baya, ako natatakot na baka an Espiritu nin Kagurangnan mag-uuntok nang makipag-ibahan sainda.\n5 Nin huli ta grabeng gayo an pinag-anggot na garo baga sakuya na sinda daeng katakutan sa kagadanan; asin sinda nawaraan na kan saindang pagkamoot, sa lambang saro; asin sinda napapaha na nin dugo asin padagos na nagbabalos.\n6 Asin ngonian, sakuyang namumutan na ake, maski na ngani kan saindang katagasan, kita dapat na maghingoha na may kahigosan; nin huli ta kita igwang sarong trabaho na gigibohon habang yaon sa tabernakulo nin dalipay, na tanganing satuyang madaog an kaiwal kan gabos na katanosan, asin ipagpahingalo an satuyang kalag sa kahadean nin Diyos.\n7 Asin ngonian ako nagsusurat kan mga bagay mapanungod sa mga kasakitan kaining mga katawohan. Nin huli ta uyon sa kaaraman na sakuyang naresibe gikan ki Amaron, hilnga, an mga Lamanita igwa nin kadakul na mga prisonero, na saindang nagkadarakop sa torre nin Sheirrizah; asin igwa nin mga lalake, mga babae, asin kaarakian.\n8 Asin an mga agom na lalake asin mga ama kaidtong mga kababaehan asin kaarakian saindang pinaggaradan; asin saindang pinagpapakakan sa mga kababaehan an laman kan saindang mga agom na lalake, asin an mga kaarakian sa laman kan saindang mga ama; asin mayong tubig, laen lang sa kakadikiton, na saindang pinagtatao sa sainda.\n9 Asin maski na ngani na arog kaini kadakulaon an karumputan kan mga Lamanita, ini dae pa makalampas sa satuyang mga katawohan na yaon sa Moriantum. Nin huli ta, hilnga, kadakul an mga kadaragahan kan mga Lamanita na saindang nagkadarakop bilang mga prisonera; asin pagkatapos na pinagbawian ninda kan bagay na mas mahalaga asin presyosa labaw pa sa gabos na mga bagay, na iyo an malinig na kapurihan asin birtud---\n10 Asin pagkatapos na ginibo ninda ining bagay, saindang pinaggagaradan sinda sa sarong grabeng gayo kabangis na manera, pinagpasakitan an saindang mga hawak magin sagkod sa kagadanan; asin pagkatapos na saindang ginibo na ini, saindang pinagkakarakan an saindang laman sa arog bagay sa sarong layas na mga hayop, nin huli sa katagasan kan saindang mga puso; asin saindaing ginibo ini bilang sarong regalo nin kaisogan.\n11 O sakuyang namumutan na ake, paano daw sa mga tawong arog kaini, na garo baga mayong sibilisasyon---\n12 (Asin sarong kadikit na mga taon an naglipas na, asin sinda nagin sarong sibil asin sarong magagayong mga katawohan).\n13 Pero O ake ko, paano daw an sarong katawohan na arog kaimi, na an kaogmahan yaon sa sobrang karumputan---\n14 Paano kita makakaasa na pupugulan nin Diyos an saiyang kamot sa paghuhukom kontra satuya?\n15 Hilnga, an sakuyang puso nagkukurahaw: Herak man kaining mga katawohan. Magluwas ka sa paghuhukom O Diyos, asin tagoa an saindang mga kasalan, asin karigsokan, asin mga karumputan gikan sa atubangan kan saimong lalawgon!\n16 Asin giraray, ake ko, igwa pa nin kadalkul na mga balo asin an saindang mga kadaragahan na nagkatarada sa Sherrizah; asin idtong parte kan mga kakanon na an mga Lamanita dae pa pinagdara, hilnga, an armada ni Zenephi iyo an nag-aragaw kaini, asin pinabayaan sindas na magkparalakaw sa maski saeng lugar na sinda makakua nin kakanono, asin kadakul na gurang nang mga kababaehan na pinanluyahan habang naglalakaw asin nagkagaradan.\n17 Asin an armada na kairiba ko maruluya na; asin an mga armada kan mga Lamanita yaon sa katahawan nin Sherrizah asin kami; asin habang kadakul an nagdurulag pasiring sa armada ni Aaron nagkagaradan bilang mga biktima kan saindang makangorongirhat na brutalidad.\n18 O an kabuhungan kan sakuyang mga katawohan! Sinda mayong patakaran asin mayong pagkaherak. Hilnga, ako saro sanang tawo, asin ako igwa nin kusog nin saro sanang tawo, asin ako dae na makapagpasunod kan sakuyang mga kasugoan.\n19 Asin sinda nagin makusugon sa saindang kabalikoan; asin sinda arog sa sarong mabangis, mayong patawad, ni sa gurang man o sa hoben; asin sinda nag-oogma sa lambang bagay laen lang kan bagay na marhay; asin an kasakitan kan satuyang mga kababaehan asin kan satuyang kaarakian sa bilog na lalawgon kaining kadagaan nagsobra pa sa lambang bagay; iyo, an dila dae makapagsabi, ni ini maisusurat.\n20 Asin ngonian, ake ko, ako dae na makapag-eerok pa sa arog kaining mangirhat na eksena. Hilnga, saimong naaaramang gayo an karigsokan kaining mga katawohan; saimong naaaramang gayo na sinda mayo nin prinsipyo, asin mga manhid; asin an saindang karigsokan nagsobra pa kesa sa mga Lamanita.\n21 Hilnga, ake ko, ako dae makapagrekomenda sainda sa Diyos na baka saiya akong paghahampakon.\n22 Pero hilnga, ake ko, ako nagrekomenda saimo sa Diyos, asin ako nagtitiwala ki Cristo na ika maliligtas; asin ako nagpangadye sa Diyos na saiyang paliligtason an saimong buhay, na tanganing magtestigo sa pagbabalik kan saiyang mga katawohan sa saiya, o kan saindang bilog na kapahamakan; nin huli ta ako nakakaaram na sinda dapat na magkaparara laen lang kun sinda nagsorolsol asin nagbaralik sa saiya.\n23 Asin kun sinda mapapara ini magigin arog na pangyayari sa mga Jaredita, nin huli sa sobrang mga kamawotan kan saindang mga puso, naghahanap nin dugo asin pagbabalos.\n24 Asin kun sinda mangyayaring magkaparara, kita nakakaaram na kadakul kan satuyang mga katugangan na nagbaralyo pasiring sa mga Lamanita, asin kadakul pang gusto na magbalyo sa sainda; kun baya, magsurat ka nin kadikit pang mga bagay, asin kun ika maligtas asin ako mapapara na asin dae ka na mahihiling; pero ako nagtitiwala na mahihiling ta ka pa sa madaling panahon; nin huli ta igwa akong sagradong mga talaan na sakuyang itatao sa saimo.\n25 Ake ko, magi kan pano nin pagtubod ki Cristo; asin lugod bako ining mga bagay na sakuyang pinagsusurat an makapagkulog saimo, na tanganing panluyahan ka sagkod sa kagadanan; pero lugod si Cristo iyo an magpapa-itaas saimo, asin lugod an saiyang mga kasakitan asin kagadanan, asin an pagpapahiling kan saiyang hawak sa satuyang mga ama, asin an saiyang pagkaherak asin halawig na pagtitios, asin an paglaom kan saiyang kamurawayan asin daeng kasagkorang buhay, magdanay lugod sa saimong isip sagkod pa man.\n26 Asin lugod an grasya nin Diyos an Ama, na an saiyang trono yaon sa kaitaasan nin mga langit, asin an satuyang Kagurangnan na si JesuCristo, na nagtutukaw sa toong kamot kan saiyang kapangyarihan, sagkod na an gabos na bagay magin sakop na sa saiya, mangyari, asin mag-antabay lugod sa saimo sagkod pa man. Amen.\n# posted by Unknown @ 7/19/2006 01:53:00 PM\nMORONI TSAPTER 8\nAn pagbubunyag nin umboy sarong maraot na abominasyon--- An mga saradit na mga kaarakian buhay ki Cristo nin huli kan saiyang pagbabayad-sala--- Pagtubod, pagsosolsol, kabootan asin kapakumbabaan nin puso, nagreresibe kan Bana na Espiritu, asin an pagpakatatag sagkod sa katapusan magdadara sa kaligtasan.\nSarong surat kan sakuyang ama na si Mormon, pinagsurat para sa sakuya, si Moronil; asin ini pinagsurat sa sakuya sa dae pa naghaloy pagkatapos na ako pinag-apudan sa ministeryo. Asin sa arog kaining paagi siya nagsurat sa sakuya, na nagsasabi:\n2 Sakuyang namumutan na ake, Moroni, ako naogmang gayo na an saimong Kagurangnan na si JesuCristo nagin mapagmangno sa saimo, asin nag-apod saimo sa saiyang ministeryo, asin sa saiyang banal na gibo.\n3 Ako nagin mapagmangno pirme saimo sa sakuyang mga pangadyeon, padagos na nagpapangadye sa Diyos an Ama sa pangaran kan saiyang Banal na Ake, si Jesus, na tanganing siya, sa paagi kan saiyang daeng kasagkoran na karahayan asin grasya, magbabantay saimo sa paagi nin katatagan nin pagtubod sa saiyang pangaran sagkod sa katapusan.\n4 Asin ngonian, ake ko, ako nagtataram sa saimo mapanungod sa bagay na nakapagpamundo sakuya nin grabeng gayo; nin huli ta ini nagpapamundo sakuya na nagkaigwa nin mga pag-iiriwal-iwal na nangyayari sa pag-iriba nindo.\n5 Nin huli ta, kun sakuyang naaraman an katotohanan, na nagkaigwa na nin mga pag-iiriwal-iwal sa pag-iriba nindo mapanungod sa pagpapabunyag kan saindong mga saradit na kaarakian.\n6 Asin ngonian, ake ko, ako nagmamawot na ika magmaigot sa pagtrabaho, na ining dakulaon na kamalean dapat na mahale gikan sa pag-iriba nindo; nin huli ta, sa arog kaining katuyuhan ako nagsurat kaining surat.\n7 Nin huli ta sa hidaling paagi pagkatapos na sakuyang nagka-araraman an mga bagay na ini gikan saindo ako naghapot sa Kagurangnan mapanungod kaining bagay. Asin an tataramon nin Kagurangnan nag-abot sakuya sa paagi nin kapangyarihan kan Banal na Espiritu, na nagsasabi:\n8 Magdangog sa mga tataramon ni Cristo, an saindong Paratubos, an saindong Kagurangnan asin an saindong Diyos. Hilnga, ako nagpadigde sa kinaban bako na pag-aapudon ko an mga matatanos kundi an mga parakasala na magsorolsol; an marhay dae nangangaipo nin doktor, kundi sinda na igwang kasakitan; kun baya, an mga saradit na kaarakian bilog, nin huli ta sinda daeng kakayahan na makakakomiter nin kasalan; kun baya an sumpa ni Adan pinagkua gikan sainda sa sakuya, na ini mayong kapangyarihan na mangingibabaw sa sainda; asin an ley nin pagtuturi pinaghale na sa sakuya.\n9 Asin sa arog kaining manera na an Banal na Espiritu nagpatotoo sa tataramon nin Diyos sa sakuya; kun baya, sakong namumutan na ake, ako nakakaaram na ini sarong banal na pagtutuya-tuya sa atubangan nin Diyos, na kamo dapat na magbubunyag nin saradit na mga kaarakian.\n10 Hilnga ako nagsasabi sa saindo na an bagay na ini saindong ipagtukdo--- pagsosolsol asin pagbubunyag sa sainda na igwa na nin pananagutan asin kapable nang makagibo nin kasalan; iyo, tukdoan an mga magurang na sinda dapat na magsorolsol asin magpabunyag, asin magpakumbaba kan saindang mga sadire arog kan saindang mga saradit na kaarakian, asin sinda gabos magigin ligtas na kairiba an saindong saradit na kaarakian.\n11 Asin an saindang saradit na kaarakian dae na nangangaipong magsolsol, ni mabunyagan. Hilnga, an magpabunyag iyo an pasiring sa pagsosolsol sa pag-utob kan mga kasugoan sagkod sa kapatawadan nin mga kasalan.\n12 Pero an saradit na mga kaarakian buruhay ki Cristo, magin magpoon pa sa pundasyon kan kinaban; ta kun bako, an Diyos sarong Diyos na may pigkikilingan, asin man sarong nagbabagong Diyos; asin sarong may pinalabing mga tawo; nin huyli ta gurano kadakul an saradit na mga kaarakian an nagkagaradan na na mayong pagbubunyag!\n13 Kun baya, kun an saradit na mga kaarakian dae maliligtas kun mayong pagbubunyag, an mga ini kuta napaduman na sa daeng katapusan na impiyerno.\n14 Hilnga ako nagsasabi sa saimo, na siya na naghuhuna-huna na an saradit na mga kaarakian nangangaipong pabubunyagan yaon sa sukdulan nin kapaitan asin yaon sa pagkakagapos nin kadaendatahan; nin huli ta siya igwa nin arin na pagtubod, paglaom, asin pagkamoot sa kapwa; kun baya dapat ba siyang ipagsikwal na sa kaisipan, siya na dapat na magpasiring paibaba sa impiyerno.\n15 Nin huli ta makangorongirhat an karigsokan na maghuhuna-huna na an Diyos nagliligtas nin sarong ake nin huli ta siya mayong pagbubunyag, asin an iba man dapat na mawara nin huli ta siya mayong pagbubunyag.\n16 Herak man sinda na magsusuhay sa mga dalan nin Kagurangnan sa arog kaining manera, nin huli ta sinda mapapara laen lang kun sinda magsosolsol. Hilnga, ako nagtataram na may kakusgan, na igwang autoridad gikan sa Diyos; asin ako dae natatakot kun ano an magigibo nin tawo; nin huli ta an perpektong pagkamoot nagpapahale nin gabos na katakutan.\n17 Asin ako pano nin pagkamoot sa kapwa, na iyo an daeng katapusan na pagkamoot; kun baya, an gabos na mga kaarakian siring sa sakuya; kun baya, ako namumuot sa saradit na mga kaarakian na igwa nin perpektong pagkamoot asin sinda gabos pare-pareho asin kaparte sa kaligtasan.\n18 Nin huli ta ako nakakaaram na an Diyos bakong sarong Diyos na may kinikilingan, ni sarong may pagbabagong nilalang; kundi siya iyo an daeng pagbabago magpoon pa sa gabos na daeng kasagkoran hanggan sa gabos na daeng kasagkoran.\n19 An saradit na mga kaarakian dae makakapagsosolsol; kun baya, ini sarong makangorongirhat na karigsokan na ipagsisikwal an tunay na mga pagkaherak nin Diyos sa sainda, nin huli ta gabos buhay sa saiya nin huli kan saiyang pagkaherak.\n20 Asin siya na nagsasabi na an saradit na kaarakian kaipong mabunyagan nagsisikwal sa mga pagkaherak ni Cristo, asin pinagpamugtak sa mayo an pagbabayad-sala niya asin an kapangyarihan kan saiyang pagtutubos.\n21 Herak man sa mga arog kaini, nin huli ta sinda napapamugtak sa kagadanan, impiyerno, asin sa sarong daeng katapusan na pagpapasakit. Ako nagtataram kaini na may kakusgan; an Diyos an nagsugo sakuya. Magdangog ka sainda asin magsunod, o sinda magtitindog kontra saimo sa tukawan nin paghuhukom ni Cristo.\n22 Nin huli ta hilnga, an gabos na mga kaarakian buhay ki Crsito, asin man gabos sinda na namumuhay na mayong ley. Nin huli ta an kapangyarihan nin pagtutubos minaabot sa gabos ninda na mayong ley; kun baya, siya na bakong pinagkondensa, o siya na dae nasasakupan nin kondenasyon, dae makakapagsolsol; asin sa arog na pagpapabunyag mayong nakakamit---\n23 Pero ini sarong katuyawan sa atubangan nin Diyos, paninikwal sa mga pagkaherak ni Cristo, asin sa kapangyarihan kan saiyang Espiritu Santo, asin pagpapamugtak nin tiwala sa mga gadan na gibo.\n24 Hilnga, ake ko, an bagay na ini dae dapat na mangyari; nin huli ta an pagsosolsol para sainda na sakop sa kondenasyon asin sakop sa sumpa nin sarong paglapas sa ley.\n25 Asin an enot na mga bunga nin pagsosolsol iyo an pagbubunyag; asin an pagpapabunyag minaabot sa paagi nin pagtubod sagkod sa pag-utob sa mga kasugoan; asin an pag-uutob sa mga kasugoan nagdadara sa kapatawaran nin mga kasalan.\n26 Asin an kapatawaran kan mga kasalan nagdadara nin kabootan, asin kapakumbabaan nin puso; asin nin huli sa kabootan asin kapakumbabaan nin puso minaabot an pagdalaw kan Banal na Espiritu, na iyo an Tagaranga na nagpapano nin paglaom asin perpektong pagkamoot, na an pagkamoot na ini minatagal sa paagi nin pagmamaigot sa pagpapangadye, sagkod na an katapusan mag-aabot, sa panahon na an gabos na mga banal mag-eerok na kaiba an Diyos.\n27 Hilnga, ake ko, ako magsusurat giraray saimo kun ako dae pa magpaduman sa dae mahaloy na panahon tanganing makilaban kontra sa mga Lamanita. Hilnga, an kapaabaw-abawan kaining nasyon, o an mga katawohan kan mga Nephita, iyo an nagpapatunay kan saindang kapahamakan laen lang kun sinda magsosolsol.\n28 Magpangadye ka para sainda, ake ko, na tanganing an pagsosolsol mag-abot sa sainda. Pero hilnga, ako natatakot na baka an Espiritu mag-uuntok nang makiki-iba sa sainda; asin sa parteng ini nin kadagaan sinda man nagmamawot na ibagsak an gabos na kapangyarihan asin autoridad na maggigikan sa Diyos; asin saindang pinagsisikwal an Banal na Espiritu.\n29 Asin pagkatapos kan paninikwal sa dakulaon na kaaraman, ake ko, sinda mapapara sa madaling panahon, sa pagkautob kan mga propesiya na pinagtaram na kan mga propeta, asin man an mga tataramon kan satuyang Paraligtas mismo.\n30 Paaram, ake ko, hanggan sa ako makapagsurat pa, o saimo, o sa pagkahirilingan ta giraray. Amen.\n# posted by Unknown @ 7/19/2006 01:52:00 PM\nMORONI TSAPTER 6\nAn nagsosolsol na tawo pagbubunyagan asin pakiki-ibahan--- An mga miyembro kan simbahan na nagsosolsol pinagpapatawad--- An mga pagtiripon pinaggigibo sa paagi nin kapangyarihan kan Banal na Espiritu.\nAsin ngonian ako magtataram mapanundog sa pagbubunyag: Hilnga, mga elder, mga kapadean, asin mga paratukdong pinagburunyagan na; asin sinda dae pinagburunyagan laen lang na sinda nagdara nin bungang nahihiling na tanganing sinda maninigo kaini.\n2 Ni sinda nagresibe nin siisay man na magpabunyag laen lang na kun sinda magdudulok na igwang sarong nagmumundong puso asin sarong nagsosolsol na espiritu, asin magpatotoo sa simbahan na sinda tunay na nagsosolsol kan gabos nindang mga kasalanan.\n3 Asin mayong pinagresibe sa bunyag laen lang na saindang darahon sa saindang mga sadire an pangaran ni Cristo, na igwang determinasyon na magsisirbe saiya sagkod sa katapusan.\n4 Asin pagkatapos na sinda pinagresibe sa bunyag, asin sinda pinaghaya asin pinaglinigan sa kapangyarihan kan Banal na Espiritu, sinda nakabilang na sa pag-iriba nin mga katawohan na yaon sa simbahan ni Cristo; asin an saindang mga pangaran pinagkua, na tanganing sinda puwedeng makagiromdom asin pakamahalon sa paagi kan marhayon na tataramon nin Diyos, tanganing alagaan sinda sa tamang dalan, tanganing alagaan sinda sa padagos na pagbabantay sa pangadyeon, na naglalaom sana sa mga merito ni Cristo, na iyo an kaggibo asin kagtapos kan saindang pagtubod.\n5 Asin an simbahan perming nagtitiripon-tipon, sa pag-aayuno asin pagpapangadye, asin nagtataram sa lambang saro manungod sa kapakanan kan saindang mga kalag.\n6 Asin sinda nagkakahirilingan na magkasararo pirme tanganing makiparte sa tinapay asin arak, sa paggigiromdom sa Kagurangnang Jesus.\n7 Asin sinda estrikto sa pag-oobserba na dae dapat na magkaigwa nin kadaendatahan sa pag-iriba ninda; asin an siisay man na maaaraman na nakagibo nin kadaendatahan, asin may tulong testigo kan simbahan na magkokondenar sainda sa atubangan kan mga elder, asin kun sinda dae nagsosolsol, asin habong magkukumpisal, an saindang mga pangaran pinagpapara, asin sinda dae na pinagbibilang na kairiba nin mga katawohan ni Cristo.\n8 Pero habang sinda pirmeng nagsosolsol asin naghahagad nin kapatawadan, na may tunay na katuyuhan, sinda pinagpapatawad.\n9 Asin an saindang mga pagtitiripon-tipon pinaggigibo kan simbahan na arog sa manera kan mga pinagpapagibo kan Espiritu, asin an paagi nin kapangyarihan kan Banal na Espiritu; nin huli ta habang an kapangyarihan nin Banal na Espiritu nag-aantabay sainda maski sa pagbabalangibog, o sa pagpapagiromdom, o sa pagpapangadye, o sa paghahagad, o sa pagkakanta, magin arog kaini an mga pinaggigibo.\n# posted by Unknown @ 7/18/2006 09:39:00 AM\nMORONI TSAPTER 5\nAn manera kan pagpapamahala kan pansakramentong arak pinagtugdas.\nAn manera kan pagpapamahala nin arak--- Hilnga, saindang kinaputan an kopa, asin nagsabi:\n2 O Diyos, an Eternal na Ama, kami naghahagad saimo, sa pangaran kan saimong Ake, na si JesuCristo, na bendisyunan asin pagkasagraduhon ining arak para sa mga kalag kan gabos ninda na mag-iinom kaini, na saindang gigibohon ini sa paggigiromdom kan dugo kan saimong Ake, na ipinagpabulos para sainda; na sinda magpapatotoo sa saimo, O Diyos, an Eternal na Ama, na sinda pirmeng makapaggiromdom saiya, na sainda perming yaon an saiyang Espiritu na makaiba ninda. Amen.\n# posted by Unknown @ 7/18/2006 09:24:00 AM\nMORONI TSAPTER 4\nPaano an mga elder asin mga kapadean nagpapamahala kan pansakramentong tinapay.\nAn manera kan saindang mga elder asin mga kapadean sa pagpapamahala kan laman asin dugo ni Cristo sa laog nin simbahan; asin sinda nagpamahala kaini uyon sa mga kasugoan ni Cristo; kun baya samuyang naaaraman an manerang ini na tunay; asin an alder o pade nagpamahala kaini---\n2 Asin sinda nagruruluhod sa simbahan, asin nagpapangadye sa Ama sa pangaran ni Cristo, na nagsasabi:\n3 O Diyos, an Eternal na Ama, kami naghahagad saimo sa pangaran kan saimong Ake, na si JesuCristo, na bendisyunan asin pakasagraduhon an tinapay na ini para sa mga kalag kan gabos ninda na makikiparte kaini; na sinda makapagkakan sa paggiromdom sa hawak kan saimong Ake, asin magpapatotoo saimo, O Diyos, an Eternal na Ama, na sinda magmamawot na darahon sa saindang mga sadire an pangaran kan saimong Ake, asin pirmeng gigiromdomon siya, asin pagsusunudon an saiyang mga kasugoan na saiyang pinagtao sainda, na sainda pirmeng yaon an saiyang Espiritu na makaiba ninda. Amen.\n# posted by Unknown @ 7/18/2006 09:15:00 AM\nMORONI TSAPTER 3\nAn mga elder nag-ordina nin mga kapadean asin mga paratukdo sa paagi nin pagpapatong nin mga kamot.\nAn manera na an mga desipulos, na pinag-apod na mga elder kan simbahan, nag-ordina nin mga kapadean asin mga paratukdo---\n2 Pagkatapos na sinda nagparangadye sa Ama sa pangaran ni Cristo, sinda nagpatong kan saindang mga kamot sa sainda, asin nagsabi:\n3 Sa pangaran ni JesuCristo ako nag-ordina saimo bilnag sarong pade, (o, kun siya sarong paratukdo) ako nag-ordina saimo na magin sarong paratukdo, tanganing magbabalangibog nin pagsosolsol asin kapatawadan nin mga kasalan sa paagi ni JesuCristo, sa paagi nin pagpapakusog sa pagtubod sa saiyang pangaran sagkod sa katapusan. Amen.\n4 Asin sa arog kaining manera sinda nagpara-ordina nin mga kapadean asin mga paratukdo, uyon sa mga regalo asin mga pangapudan nin Diyos sa mga tawo; asin sinda nag-ordina sainda sa kapangyarihan kan Banal na Espiritu, na yaon sa sainda.\n# posted by Unknown @ 7/18/2006 09:08:00 AM\nMORONI TSAPTER 2\nSi Jesus nagtao sa mga apostoles na mga Nephita nin kapangyarihan na magtao nin regalo kan Banal na Espiritu.\nAn mga tataramon ni Cristo, na saiyang pinagtaram sa saiyang mga desipulos, an dose na saiyang pinagpili, habang saiyang pinagpatong an saiyang mga kamot sa sainda---\n2 Asin saiyang pinag-apod sinda sa pangaran, na nagsasabi: Kamo mag-aapod sa Ama sa sakuyang pangaran, sa mapusog na pangadyeon; asin pagkatapos na saindong maggibo ini kamo magkakaigwa nin kapangyarihan na para saiya na kamo magpapatong kan saindong mga kamot, saindong itatao an Banal na Espiritu; asin sa sakuyang pangaran saindong itatao ini, nin huli ta kaya kamo an maggigibo nin huli ta kamo an sakuyang mga apostoles.\n3 Ngonian si Cristo nagtaram kaining mga tataramon sa sainda sa panahon kan saiyang enot na pagpapahiling; asin an kadaklan dae nakadangog kaini, pero an mga desipulos nakadangog kaini; asin habang kadakul na saindang pinagpatungan kan saindang mga kamot, nagpano ang Banal na Espiritu.\n# posted by Unknown @ 7/18/2006 08:08:00 AM\nAN LIBRO NI MORONI\nSi Moroni nagsurat para sa kapakanan kan mga Lamanita--- An mga Nephita na habong magsikwal ki Cristo pinaggaradan.\nNgonian ako, si Moroni, pagkatapos na sakuyang pinaghimo an pantapos na pagpahalipot sa kasaysayan kan mga katawohan ni Jared, ako dae naghuhuna-huna na makapagsurat pa nin dakulon, pero ako dae pa magagadan; asin ako dae nagpabisto sa mga Lamanita na baka baga saindang pagdestrosohon ako.\n2 Nin huli ta hilnga, an saindang mga giyera matindihon na maray sa pag-iriba kan saindang mga sadire; asin nin huli kan saindang kaanggutan saindang pinaggagaradan an lambang Nephita na habong magsikwal ki Cristo.\n3 Asin ako, si Moroni, habong magsikwal ki Cristo; kun baya, ako naglagalag sa arin man na lugar na ako makaabot para sa kaligtasan kan sakuyang buhay.\n4 Kun baya, ako nagsurat nin kadikiton pang mga bagay, na kontraryo sa bagay na sakuyang pinaghuhuna-huna; nin huli ta ako naghuhuna na ako dae na makapagsurat pa; pero ako nagsurat pa nin kadikiton pang mga bagay, na baka baga an mga ini may kumumugtakan pa para sa sakuyang mga katugangan, an mga Lamanita, sa maarabot na aldaw, na uyon sa kagustuhan nin Kagurangnan.\n# posted by Unknown @ 7/18/2006 08:00:00 AM


Kulto sa bikol, mas maogma asin bakong makatakot. Kan November 18, 1978, sarong mass murder na ikinagadan nin 918 katao an nangyari sa sarong kadlagan na lugar kan Johnstown sa nasyon kan Guyana sa South America. Pina inom sinda nin lason kan saindang narurungaw na lider na si Jim Jones ( Born James, May 13, 1931 Crete, Indiana, USA) sa pag tubod na kun siya mapagadan gusto niya kaibahan niya sa kagadanan an gabos niyang mga parasunod. An kulto iyo an The Peoples Temple Agricultural Project, ( also known as Jonestown ) inot na pig tugdas sa San Francisco California kan 1975. Si Jim Jones nagtaram sa ginatos na parasunod na gusto niyang mamuhay sa lugar na garong paraiso na sagana sa kakanon, mapresko ang lugar asin mayo nin lamok, ini an Jonestown sa nasyon kan Guyana. 1977, pig dara ni Jim Jones an ginatos na parasunod para mag istar sa Guyana, alagad sa pag lihis nin mga aldao, namatean kan mga ini an makuring pagsakit sa kadklagan harayo sa dati niyang kamugtakan sa San Francisco, California. Sa pagtubod ni Jim Jones na babayaan siya kan saiyang mga parasunod, duman kaini pig sugo an saiyang mga armadong alalay na pairinomon nin lason an mga tawo sagkod na magka garadan, an iba ginadan sa badil, an iba nagpaka gadan. ( Wikipedia)\nAn Kulto sa bikol, mayo nin garadanan,imbes makonsuelo, saro digdi an Diyos na Buhay. Base sa estorya ni Munding Concha (Announcer/Councilor in 70s) kan mga taon 90, pig imbitaran siya ni Gurang Datu, sarong retiradong maestro, tubong Baao, asin may apisyon sa pagbasa nin Biblia. Nabisto si Gurang Datu sa pag rigaton sa centro kan Naga nin sinanlag na mani (an mani pig sanlag na iguang ubak asin mga daga ta ini direkta sa pasiring sa kawale) hale sa saiyang badang sa Agdangan. Sa karibay na sinanlag na mani, si Gurang Datu pinapataram sa DWRN (Queborac Bagumbayan) para ipalakop an sadiri kaining katukduan sa saiyang kulto na Diyos na Buhay. Kan personal na pasyaran ni Munding Concha ang lugar, duman nahiling na an diyos na buhay, may sadiring kapilya na gibo sa kawayan asin tiklad asin an yaon sa trono, iyo mismo si Gurang Datu. An saiyang mga parasunod, tuninong na nakaluhod asin nagdadangog sa mga tataramon ni Gurang Datu manonongod sa mga sinasabi sa Bibliya. Iguang istorya, na pera sa miembros kan Diyos na Buhay an pina paescuela ni Gurang Datu, asin an iba tinatawan kan saiyang heras na mga produkto sa saiyang mahiwas na badang sa Agdangan. Saro idto sa kulto na matuninong, maogma an iribahan asin mayo nin kaiwal.\nAlagad may sarong Kulto an naging kangingisihan sa Lagonoy, ini an Kuldasan. Base sa istorya sa mga terminal, barberia, asin bilyaran, an Kuldasan,sarong kulto nin mga lalaki na nagdayo sa Lagonoy tanganing isikwal an mga kasalan nin mga misis. Sa ginibong sadit na kapilya sa sarong baryo kan Lagonoy, an mga misis pig titiripon kan mga namamayo kan kulto asin pig babasahan kan mga tataramon hale sa Biblia. An mga misis pig bibinser kan lider na magiging magayon an buhay kun sinda mayo nin kasalan, kaya an Kuldasan iyo daa an paagi para haleon an saindang kasalan sa paagi nin pag karigos nin mga binditadong tubig. An kada babae, linalaom sa sarong binditadong banyo, asin duman pig papaluhod mantang pig kakarigos kan sarong lalaki, sinasabon an gabos na parte kan lawas sabay pangadye na mapara an kasalan kan lawas na ini. An problema, may mga aki an nagkamang asin nag sirip sa ginigibo sa laog kan banyo, asin duman nahiling na haros pa sana pig hahapulas kan lalaki an mga maselan na parte kan lawas nin babae. Kan maaramn kan mga esposo an ginigibo sa mga agom ninda, nagkarambola, hinasog nin minasbad, alsa balutan, durulagan, sagkod na natunaw an Kuldasan. Mayo nang madaog, kun pag dangog sa mga tataramon nin diyos an hahanapon kundi an sadiring simbahan sa arin man na lugar.


Puon sa Inot na Hadi nin Israel Sagkod sa Pagkabihag sa Babilonya | Istorya sa Bibliya\nPuon sa Inot na Hadi nin Israel Sagkod sa Pagkabihag sa Babilonya\nSi Saul an nagin inot na hadi nin Israel. Pero naiwara niya an pag-uyon ni Jehova, asin si David an piniling magsalida saiya bilang hadi. Dakul kitang maaaraman manungod ki David. Kan solterito pa siya, linabanan niya an higanteng si Goliat. Kan huri, nagdulag siya ki Hading Saul, na nauuri saiya. Tapos, pinugulan siya kan magayon na si Abigail tanganing dai makagibo nin sarong kamangmangan.\nSunod, dakul kitang maaaraman manungod sa aki ni David na si Solomon, na nagsalida ki David bilang hadi nin Israel. An inot na tulong hadi nin Israel namahala nin tigku-40 taon. Pagkagadan ni Solomon, an Israel nabanga sa duwang kahadian, an norte asin an timog.\nAn sampulong tribong kahadian sa norte naghaloy nin 257 taon bago iyan pinabagsak kan Asiria. Pakalihis nin 133 na taon, an duwang tribong kahadian sa timog buminagsak man. Dinarang bihag sa Babilonya an mga Israelita. Kaya, bali 510 na taon nin kasaysayan an laog kan Kabtang KUWATRO. Sa kabtang na ini, dakul kitang mababasang istorya na nakakapukaw nin buot.\nSi Saul—An Inot na Hadi nin Israel | Istorya sa Bibliya\nMakakanuod kita nin mahalagang leksiyon ki Saul na dati pinili kan Diyos, alagad pag-abot nin panahon hinabuan nin Diyos.\nPinili nin Diyos si David\nAno an nahiling nin Diyos ki David na dai nahiling ni propeta Samuel?\nBako sanang lagpitaw an ginamit ni David sa paglaban ki Goliat, kundi saro pang armas na mas makapangyarihan.\nKaipuhan Magdulag ni David\nKan primero naugmang marhay si Saul ki David, pero kan huri nauri siya na haros gusto na niyang gadanon ini. Taano?\nSinabi ni Abigail na dai nag-iisip an agom niya, alagad an ginibo niyang ini an nagligtas sa halipot na panahon kan buhay niya.\nGinibong Hadi si David\nPinatunayan ni David na angay siya na magin hadi nin Israel paagi sa mga ginigibo niya asin sa mga hinahabuan niyang gibuhon.\nGrabeng Problema sa Pamilya ni David\nDahil sa sarong pagkakasala ni David, sunod-sunod na uminarabot an grabeng problema sa saiya asin sa pamilya niya.\nAn Madunong na si Hading Solomon\nBabangaon daw talaga niya an umboy?\nSa ibong kan pagigin madunong na marhay ni Solomon, naengganyar siya na maggibo nin mga bagay na kamangmangan asin sala.\nKan magpuon nang maghadi si Jeroboam, inengganyar niya an mga tawo na balgahon an pagbuot nin Diyos.\nGigibuhon ni Jezebel an gabos para makua sana an gusto niya.\nTaano ta nagpasiring sa ralaban an hukbo na an nasa inutan mga paraawit na mayong armas?\nDuwang Aki na Nabuhay Liwat\nMabubuhay daw giraray an saro na nagadan? Iyan nangyari na kaidto!\nDaragitang Nagtabang sa Makapangyarihan na Lalaki\nDai siya natakot magtaram, kaya may milagrong nangyari.\nSi Jonas Asin an Dakulang Sira\nNanudan ni Jonas an sarong importanteng leksiyon manungod sa paggibo kan pagbuot ni Jehova.\nAn nainot na paraiso yaon sa sadit sanang parte kan daga; an sarong ini sasakupon an bilog na daga.\nTinabangan nin Diyos si Hading Hezekias\nSa sarong banggi, ginadan nin sarong anghel an 185,000 na suldados na Asiriano.\nAn Ultimong Marahay na Hadi nin Israel\nBilang sarong tin-edyer, makusog an buot ni Josias.\nSarong Lalaki na Daing Takot\nPagmati ni Jeremias akion pa siya para magin propeta, pero aram nin Diyos na kaya niya iyan.\nApat na Solterito sa Babilonya\nNagin mapanggana sinda dawa napasuway sinda sa pamilya.\nTaano ta tinugutan nin Diyos an mga kaiwal kan Israel, an mga Babilonyo, na gabaon an Jerusalem?\nI-share I-share Puon sa Inot na Hadi nin Israel Sagkod sa Pagkabihag sa Babilonya\nKabtang 4—Puon sa Inot na Hadi nin Israel Sagkod sa Pagkabihag sa Babilonya


Magbikol Kita | Bikol Wiksyunaryo\nThursday, July 07, 2022, 12:42pm\nAnduyugan an paghaman kan Wiksyunaryong Bikol, sarong talingkas na diksyunaryong Bikol na sarong dakulang tabang sa satuya gabos, urog na sa mga nag-aadal saka nagsusurat sa Bikol.\nPara sa mga buót magdugang nin mga tataramon, pinduton o i-klik saná an buton sa ibaba tanganing darahon kamo sa portal kan Wiksyunaryo.\nMag-ambag sa Bikol Wiksyunaryo\nWiksyunaryo: An Talingkas na Diksyunaryo\nARAM NINDO AN KAHULUGAN kan mga tataramon na saringsing, dagupdop, agimadmad? O kun ano man an nanggad pagkakaiba sa basa—bakong basâ—kan kùkô sa kukó? An pirming pinakaharaning tabang na makukua ta iyo an magkonsulta sa sarong diksyunaryong Bikol o kun dai man maghapot sa social media, sa pagláom na igwa saimong masimbag. Mantang regular tang ginagamit an satuyang sadiring tataramon saka igwa kita nin tamang pagkakaintindi sa mga ini tangani na makapagkomunikar nin malinaw sa kapwa ta, pirmi nanggad kitang nagkakaigwa nin karibungan kun igwa kita nin mga terminong dai na gayong nadadangog o nasasabutan. Totoo, igwa kita nin mga susugan asin adal sa ortograpiya na pighaman kan mahihigos na iskolar alagad an mga ini paminsan mababakal sa halangkaw na kantidad o kun libre man, kaipuhan pang magdayo sa mga library sa eskwelahan o sa syudad.\nHaloy ta naman nadadangog an Wikipedia, sarong libreng ensiklopidya na pinagtarabangan hamanon asin sagkod ngunyan pinapakarhay man giraray kan mga boluntaryo na igwa nin pagkamuot sa libreng kaaraman. Igwa man kita nin inaapod na Wiktionary, o kun sa Bikol na bersyon kaini, Wiksyunaryo. Ini, libreng itinao satuya kan Wikimedia Foundation tangani na magin espasyo o plataporma kun sain pwede tang maikaag an satuyang sadiring mga tataramon, kagan ini nin maninigong depenisyon, tamang pagbaybay, asin kun ano pa man na mga elemento igwa—asin kaipuhan—an sarong diksyunaryo.\nHaloy na ining makukua online, alagad kan taon 2019, bulan nin Agosto, sa maigot na pagtrabaho kan Bikolanang librarian na si Imelda R. Brazal, giraray bibuhay an pahina. Pinakarhay an mga program, an mga template, an interface, asin sa mga nagsunod pang mga bulan ginibo man an inot na Bikol Wiktionary Trainers’ training. Puon man kan Agosto 2020, sagkod ngunyan na Disyembre, ginigibo man an Bikol Wiktionary Edit-a-thon kun sain nangalok kita nin mga paraambag asin tagapakarhay para sa Bikol Wiksyunaryo. Ini inayunan nin pirang mga interesadong volunteers, asin magpuon kan aldaw na idto sagkod ngunyan, nakatipon na kita nin haros 1,400 na entra sa Wiksyunaryo.\nSa lawig kan aktibidad na nangyari digdi, sa pagtarabangan kan pirang parasurat sagkod suporta teknikal, nakaandam na iluwas sa incubation status an proyekto. Buót sabihon, tatawan kitang mga taga-Bikol nin sadiring domain kun sain permanente ta nang magagamit an sarong online Bikol Dictionary. Digdi sa Pilipinas, pira sa mga igwa na nin Wiktionary iyo an Tagalog asin Sebwano asin sa bilog na kinaban igwa man nin haros 176 na nasyon an igwang pnapadanay na aktibong Wiktionary.\nPwedeng mag-uyon o dai an pira sa mga iskolar, mga nasa akademya, o mga parasurat mismo sa proyektong ini huli ta pwede tang mahiling bilang sarong kaluyahan kaini na ini naliliwat kan dawa siisay man na paragamit na muyang mag-ambag o kun dai man magkaag pa mismo nin mga bandalismo. Alagad, purbaran tang birikon an perspektibong ini. Urog na kun an mga mamantinir kaini iyo idtong igwang mga pagmakulog sa sadiri tang tataramon, o idtong nag-adal na nin halawig na panahon kan mga lenggwaheng Bikol, tibaad halaba na an sarong taon na dai kita makahaman nin epektibo asin mapapakinabangan na susugan. Sarong dakulang agyat ini sa satuya na pagtarabangan o kun dai man suportaran an proyektong ini na sa mga masurunod na aldaw, kita sana man giraray an makonsumo o makikinabang.\nKan nakaaging Disyembre 12, 2020 ginibo man an ikaapat na ESEAP (East, Southeast Asia and the Pacific) Virtual Meeting kan mga Wikimedians kun sain nagkaigwa man hururon manungod sa mga proyekto sa incubator, urog idtong mga makokonsiderar na small languages o mga lenggwahe sa kinaban na nasa minorya siring kan Bikol, partikular Bikol Sentral. Saro sa mga nakaulay nyato igdi an representante gikan man sa Wikimedia Language engineering team na si Amir E. Aharoni, asin dakula an suportang itinao nya para sa satuyang lakdang na magkaigwa kaining sadiri ta man na online dictionary sa lenggwaheng Bikol.\nLugod, kun an mga tagaluwas ngani kan satuyang nasyon sayod na sana an suportang ipigtatao, makipagtabangan man lugod kita sa paghaman asin pagpakarhay kan Bikol Wiksyunaryo sa katuyuhan na makatao nin libreng kaaraman sa komunidad. Sa siring na paagi, bako sanang inaataman ta an pagkadinamiko kan satuyang lenggwahe, kundi naggigibo kita nin paghiro tanganing ini makasabay sa marikas na hiro kan teknolohiya.\nSi Anthony B. Diaz nagsisirbing adviser kan Affiliations Committee kan Wikimedia Foundation, organizer kan Art+Feminism na nakabase sa Estados Unidos, Edu-Wiki Outreach Expert kan Outreach Wiki, asin aktibong editor asin administrator sa Bikol Sentral Wikipedia.


DENR Nagpatanid Laban Sa Pagkakan Kan Karne Nin Pawikan\n“Maglikay na magkakan kan karne nin pawikan dahilan ta pwera ta ipinagbabawal ini kan leye an Republic Act 9147 o an Wildlife Resources and Conservation Act of 2001 pwera pa ta ini bako man ligtas kaunon”.\nIni an patanid ni D-E-N-R Bicol Regional Director Gilbert Gonzales kasunod kan insidente nin pagkalason nin sarong pamilya na nagkaon kan karne kan pawikan sa Irosin, Sorsogon.\nTinawan nin doon ni Director Gonzales na bako sana ta ipinagbabawal ang pagbono asin pagtitinda kan karne nin pawikan ini man bako ligtas kaunon patunay na an nagkapirang insidente nin pagkakalason matapos na magkakan nin karne nin pawikan.\nSa saiyang pahayag, sinabi ni R-D Gonzales na sa ngonyan may inisyal nang imbestigasyon an CENRO Sorsogon katakod kan insidente kun saen tolong (3) aki an nalason sa pagkakan kan karne nin pawikan sa banwaan kan irosin, mantang pinag-aadalan naman an pagpapanimbag sa mga nasa likod kan pagbobono nin pawikan asin pagrigaton kan karne kaini.\nMientrastanto, idinagdag pa kan pamayo kan D-E-N-R Bicol na tinugon niya na an Protected Areas and Wildlife Division para magsagibo nin I-E-C Campaign sa mga barangay na pigtutubudang may mga iligal gaweng pagbobono asin pagririgaton kan karne nin pawikan.\nSosog sa pag-aadal kan mga eksperto, an mga pawikan sarong klase nin predator na nagkakakan nin mga nakaka-udong na salabay o jellyfish, mga tayong o sea urchin, asin iba pang mga toxin sa dagat na nagkakawsa nin toxicity sa hawak kaini.\nKun kaya sa oras na kaunun an karne na igwang halangkaw na toxicity level ini pwedeng magdara nin kagadanon sa paagi nin pagka-udong.\nBroadcast Release: October 23, 2014


SA ESCUELAS PUBLICA: Enrollees naglangkaw, dai apektado kan pandemya\nNaglangkaw an nagpalistang estudiantes sa mga escuelas publica kan Ciudad nin Naga ngunian na school year 2021-2022 na nagluluwas na dai man apektado kan pandemya mala ngani si enrollees nagsagad sa 106 porciento.\nAlagad sa mga pribadong escuelahan iyo an apektado naghuros si nagpalista na pigtutubodan an causa iyo dakul nawaran nin trabajo huli kan duwang taon nang pandemya.\nPinahayag ni City School Division Superintendent Manny De Guzman kan Department of Education (DepEd), si dating labi sa 49 mil na enrollees kan nakaaging school year 2020-2021 alagad ngunian na erescuelahan nagsobra sa 52 mil an saindang estudiantes poon sa kindergarten, elementarya asin segundarya.\nKumpara sa kaparejong mga grado sa pribadong escuelahan hale sa dating labi sa 19 mil na enrollees alagad ngunian nagabot sana sa sobra sa 17 mil.\nNagtutubod an DepEd dawa distance learning nagtitiwala na sa sainda an magurang nganing sainda pa-escuelahon an mga estudiantes.\nAn ibang magurang na nakaulay kan Bicol Mail nagpahayag an saindang mga aki nagbalyo sa public schools mantang apektado an saindang pagbuhay matapos mawaran nin trabajo an saindang esposyo matapos magsara an companya kan saindang employer.\nSi ibang mga tsuper nin jeepney maging tricycle na nagpapa-klase kan saindang estudiantes sa pribadong escuelahan napiritan na magpundo sa pagklase asin an iba nagbalyo sa escuelas publica. Agrangay an sektor nin transporte sa maluyang maghapon na kayod mientras na kulang pasajeros yaon naman an problema sa halangkaw na presyo sa produkto nin petrolyo.\nAn Ciudad nin Naga igwang 29 elementary schools asin 12 sa secondary schools na igwang total na 41 escuelahan.\nAn pig-aandaman kan DepEd iyo an face-to-face graduation sa Hulyo 2022 asin an sunod na burokasan nin klase posibleng gibohon na sa Septiembre 13 para sa school year 2022-2023.\nAn posibleng pagbuelta sa full face-to-face classes magdedefende sa ano man na direktiba kan opisina sentral kan ahencia. (dpa)


SA KINABAN na ini, igwang mga magagayon na bagay. Hilingon ta sindang idtong mga nakakapagian sa satong aroaldaw na buhay. Isipon ta an mga komplikadong bagay arog kan transportasyon, elektrisidad; asin idto man mga saradit na bagay arog kan mp3 players sa satong mga bulsa, minahatod sa satong pandangog kan mga Cantata ni Bach. O iyan laundry shop na minaligtas sa satong mga kamot tanganing dai maghibog huli sa sabon.\nAlagad igwa pang orog na magagayon. Romdoma itong kapihan sa kanto na minasabing an saindang arabica asin robusta tinanom, inataman, ginunò kan mga kamot kan satong mga kahimanwa. O iyan na bag na sukbit kan babae na gibo sa sinaralapid na mga tadang tela, obra maestra kan mga ina na daing lehitimong trabaho. O iyan na nítong tukawan na halatan sa saimong opisina para sa mga naghaharalat, aram mong gibo iyan sa sarong banwaan kan Bikol. Sabihon tang an mga ini orog na magagayon huli ta bako sanang buhay ta an napaparahay kundi buhay man kan iba. Bako daw na mas maogma kun minahigop kita kape na igwang kaaraman na sa paghigop ta igwa kita nin mga natatabangan?\nSa kontemporanyong ekonomiks, igwang inaapod na ‘fair trade.’ Sosog ngani sa Wikipedia, an fair trade is an organized social movement and market-based approach empowering developing country producers and promoting sustainability.’ Sa hiling ko an riribayan na siring kaini haloy na sato poon pa kan madukayan kan mga Europeo an mahiwas tang yaman kan daga, iyo lang ngani iyan ta mayo pa an tataramon na ‘fair.’ Kinua ninda an satong bulawan, mayo kitang nakua. Kinua ninda an satong mga rekado, mayo kitang nakua. Paghaloy-haloy, pati naman an satong mga batag, pinya, abaka, asin kadakol pang nakua karibay an pipirang peseta na dai ngani makabakal nin sarong yardang seda hali sa mga Tsino. Siring man, an prinsipyo kan neo-kolonyalismo asin neo-imperialismo nag-abot, kinua man an satong mga yaman, asin ngunyan,pati na an satong mga mahal sa buhay, mga katood, mga nurse, paratukdo, engineers asin iba pa. Mantang ining mga palyadong riribayan pakusog nin pakusog asin lataw nang marhay, igwang mga para-isip, grupong relihiyoso, asin mga NGO na nagmâwot na kun an mga makukusog na kapangyarihan na ini boot mag-ganansya sa kun anong igwa kita, maninigo sana na magbayad sinda. Kaya, an fair trade.\nSa Pilipinas, an fair trade matè na marhay sa saradit na mga komunidad nin produksiyon. Halimbawa, mga ina na nagma-manufacture nin sabon na gibo sa mga indigenous materials arog kan sabila asin tapayas. Igwa man nagfe-ferment nin local wines na gibo sa mga prutas na puwedeng ipantay sa vino kan mga Sulnupanon. Igwa man mga rural handicraft artisans na nagpoporma nin mga muwebles na dadarahon sa siyudad asin sa ibang nasyon. Kun an mga produktong ini kaidto pinipresyuhan na hababa pa sa tumpok nin kamote sa saúd, ngunyan dai na puwede. Sinisiyerto kan fair trade na tama an halagang kinapabakalan. Tangani man na masustenir an raw materials, kaipuhan na ikonsiderar an kapakanan kan kapalibutan. Sa siring na paagi, igwa nin sustainability an negosyo.\nAn fair trade sarong pag-atubang sa agyat kan liberalisasyon sa negosyo asin sa pag-abot kan sistema nin ekonomiya na pangkinaban na minagadan sa saradit na mga enterprises. Sa mga panahon na ini na igwang dakulang pagduwa-duwa sa konsepto kan globalisasyon, an mga paratulod kan fair trade arog kan Ten Thousand Villages asin Fair Trade Alliance minasabi na ini minataong paglaom, dignidad, asin kaogmahan sa mga saradit na produser. Tinatawan sinda nin pagkakataon na magkaigwa nin marhay na buhay, income, asin pantustos sa saindang pamilya. Orog sa gabos, minamukna ini nin tulay sa pag-ultanan kan mga barangay asin siyudad, kan mina-uswag pa sana asin kan mauswag na, kan produser asin parabakal, siring na nakikisumaro sinda sa sarong ekonomiya na pang-kinaban.\nAn punto iyo na puwede man na pilion ta an orog na magagayon, siring na sa sunod tang pag-shopping, puwede ta man purbaran an mga produkto kan fair trade. Madali sana sindang makua huli ta an mga materyal ninda nahihiling ta sa satong palibot. Dai ta sana kaya ini pina-patronize na marhay huli ta sa kombensiyunal na hiling ta maluluyang klase an mga ini kumpara sa imported goods. Tadaw ta dai ta purbaran an sabon na may sabila, an pansit na kalunggay o kalabasa, an hikaw na gibo sa buskay, an kawatan na gibo sa kahoy, kadakol pang iba.\nKaya igwa kitang option na magpili kan orog na magayon, na mahayahay an buhay sa paagi kan mga fair trade products mantang tinatabangan ta man an mga small-time workers na maghanapbuhay—makua man an saindang paglaom, dignidad, asin kaogmahan. Bako daw na orog na marhay? Kadakol pati kaiyan digdi sa Bikol. Purbari baya.


Point of Care - Bikol Peryodiko\nPrevious Article Biyaheng Catandungan\nAng point of care mandatory sa mga DOH retained hospital mantang optional sa lado kan LGU.\nAng mga dai mapasar sa sinabi ng pamantayan, pwede magsadiri paghulog nin PhilHealth premium o pwedeng isairarom sa enrollment kan LGU tanganing maka-avail kan Philhealth benefits.\nAng bentahe kan Point of Care, ang premium otomatikong babayadan kan hospital derekta sa Philhealth mientras na naka-confine. Arog kan mga regular member, sakop man ini kan eksistidong case rates system asin ang inaapod na No Balance Billing (NBB). Sa madaling sabi, dai ni singkong kusing dapat na babayadan ang pasyente sa facility dawa magsobra o dai sa case rate sundo sa marahay sa kahelangan.\nBasado sa surat ni Regional Vice President (RVP) Boy Inigo, Jr. kaipuhan munang akomplisaron kan EBMC ang mga kinakaipuhan na basic requirements, arog kan stable internet connection, trained IT personnels asin social workers na iyo ang 24/7 magiging parte kan programa.\nMagayon na programa ini sa rason na dai na madedeprive ang mga pobreng tikoy na biglaang nako-confine sa EBMC na daing kwarta. Sa automatic enrollment perming 1 year ang babayadan kan hospital sa kantidad na 2,400 dawa na Disyembre na.\nKung aanalisaron asin kung tatawanan nin magkakanigong pag-aadal kan hospital dai sinda malulugi sa sistemang ini kung mama-manage sana kan mga personahes kan EBMC ang epektibong pagbulong sa mga pasyente nin huli sa case rate system.\nActually, dai kaipuhan na magpoint of care kan EBMC tanganing magkaigwa nin ganansya sa mga pasyente nin huli sa case rate. Igwa kita nin mga esksistidong miyembro kan Philhealth sa mga kategoriya kan self-employed, employed, ofw, lifetime member asin senior citizen. Ang mga sponsored member ang nakakabentahe sa prebelihiyo kapareho kan masasakop kan Point of Care enrollees nin huli ta sakop sinda kan No Balance Billing.\nSa point of care, posible ngani na malugi ang hospital nin huli ta sasaguton ninda ang premium asin gabos na gastuson kan pasyente dawa magsobra sa case rates.\nAng dapat pag-adalan kan manihamiento kan hospital kung papano ninda ma-imanage ang mga kahelangan na dai magsobra sa case rates tanganing kitang-kita ang KITA.


SA CAMARINES SUR: PET pig-isnab ni Marcos\nProtesta vs Robredo posibleng ibasura, sabi\nApesar kan protesta ni dating Senador Ferdinand ‘Bong-bong’ Marcos Jr. sa resulta kan pirilian sa Camarines Sur kan nakaaging presidential election kan Mayo 2016, alagad dai nagpadara nin abogado asin dawa representante nganing maging testigos sa ginigibong inbentaryo asin paghakot kan mga horna nin balota nganing darahon sa Presidential Electoral Tribunal (PET).\nAram kan campo ni Marcos an noticia kan PET na puponan kan Enero 23 an retrieval kan mga horna nin balota digdi sa Camarines Sur nganing darahon sa Corte Suprema para sa recounting alagad mayo saiyang pinadarang representante envez an presente iyo an grupo kan abogado ni Bise Presidente Leni Robredo sa paagi ni Atty. Maria Bernadette Sadillo.\nAn grupo kan PET nagpuon magtiripon kan mga horna nin balota sa Legislative Building kan Capitolyo Provincial gikan sa manlaen-laen na mga banwaan kan Camarines Sur kan Enero 23 asin tataposon sa Enero 26 nganing darahon sa SC.\nAn service truck kan Philpost iyo an matransportar kan 1,816 na horna nin balota asin books of voters asin darahon sa PET sa Manila.\nSi Atty. Sadillo nagpahayag sa miembros kan media sa Ciudad nin Naga na enot nang pigcuecuestion ni Marcos an intridad kan automated election system kan Commission on Election alagad an isyung ini ibinasura kan Corte Suprema kaya magkakaigwa nin bilangan nin voto sa resulta kan pirilian sa Camarines Sur, Iloilo asin Negros Orriental na pigsasabi kan dating senador na dinaya siya na nakaapekto sa resulta sa mga candidatong bise presidente.\nPROTESTA POSIBLENG IBASURA\nDapat maprobaran na may substantial recovery nganing magpadagos an protesta na dinaya siya alagad kun daing prueba sa tolong mga provincias pa sanang ini sa viente cincong mga pigpoprotesta, ibabasura an saiyang protesta, sabi pa ni Sadillo.\nSaiyang sinabi na nagtutubod siya na mayong nangyaring darayaan sa pirilian digdi asin mismo an taga Camarines Sur an pueding makatestigos asin si Robredo iyo an lihitimong bise presidente.\nSa resulta kan nakaaging presidential election an bise presidente nakakua 664,150 mil na voto contra ki Marcos na 41,219 mil voto.\nSa aktuwal na nakavoto kan nakaaging pirilian kan 2016 nagtotal sa 841,496 sa 1.8-milyon na rehistradong votantes sa Camarines Sur. Sa 85 por cientong nakavoto an 83 por ciento nakua ni Robredo mantang si Marcos nakakua sana nin 5.3 por ciento.\nVP ROBREDO TIWALA NA DAI MAGBABAGO AN RESULTA KAN ELEKSYON SA CSUR\nNagtutubod si Bise Presidente Leni Robredo na dai na magbabago an resulta kan pirilian sa Camarines Sur mantang mismo an tawo digdi iyo makakatestigos kan nangyaring malinig na pirilian kan 2016.\nAlagad an kawaran nin representante ni Marcos sa ginigibong retrieval kan mga horna nin balota igwang mawot sabihon.\nSiya an naghagad asin nagpili na gibohon pilot an CamSur, siya an nagsabi na dakul testigos na igwang nangyaring sa resulta kan pirilian alagad mayo man.\nNagtutubod an bise presidente na gimmick sana asin may binibilog naman nin estorya si Marcos, kun interesado siya na magluwas an katutoanan taño ta dai nagpadara nin representante.\nSiya an naghagad kaini, kaya presente an sakuyang abogado sa retrieval nganing maseguro na si hinahagad na proceso magiging malinig asin obligasyon niya na magpadara nin representante huli ta saiyang kagustohan, sabi pa kan bise presidente. (DPA)


Mga sutil na chofer dai nakakasalbar sa LTO, PSO\nMagkatuwang na an Land Transportation Office (LTO) sa Ciudad nin Naga asin kan Public Safety Office kan City Hall sa kampanya sa anti-colorum vehicle, roadside inspection operations, paglapag sa mga nagmamanijo na daing licensiya asin iba pang pagbalga.\nSurprisa an saindang operasyon aldaw man asin maging banggui nganing magkadarakop na an padagos na nagsisinutil sa Acta Republika 4136 na mas midbid sa apod na Land Transportation Law, sabi ni LTO Officer Frederic Torecampo.\nEstricto nindang pig-iimplementar si mga nagpapadalagan nin vehiculo na mayong licensiya sa pagmanijo na igwang multa nagcacantidad nin P3,00, nagpaso nang rehistrasyon inaabot nan in P12,000, motorista na dai nag-gagamit nin helmet cantidad P1,500 asin iba pang pagsinutil sa ley trafico.\nAn saindang joint operation base sa direktiva sa sainda ni LTO Regional Director Noreen San Luis-Lutey asin cada semana nagkakaigwa sindang operasyon sa Ciudad nin Naga maging sa luwas kan ciudad.\nAn aksyon kan traffic enforcers, kumfiscaron an saindang licensiya sa pagmanijo asin plaka huli kan pagbalga sa ley trafico.\nSa cada operasyon nakakadakop sinda nin sagcod sa sampulong mga sutil na chofer alagad dai man sinda makadulag, multa an penalidad sa sainda, sabi pa kan LTO.\nKabali pa sa saindang dinadarakop si mga motorsiklo na ginagamit bilang habal-habal mantang mayo man nin ley na sinda tinutugotan na magkua nin pasajeros.\nAfuera kan LTO, PSO an Naga City Police Office (NCPO) sa pag-implementar ninda kan Comelec checkpoint dakul man an nagkakadarakop na colorum asin mayong licensiya sa pagmanijo.


Kapahayagan 14 | Bibliya Online | New World Translation\nAn Kordero asin an 144,000 (1-5)\nMga mensahe hali sa tulong anghel (6-12)\nAnghel sa kaitaasan na may darang maugmang bareta (6, 7)\nMaugma idtong mga magagadan na kasaro ni Cristo (13)\nDuwang pag-ani sa daga (14-20)\n14 Dangan nahiling ko an Kordero na nakatindog sa Bukid nin Sion, asin kaibanan niya an 144,000 na sa saindang mga angog nakasurat an saiyang ngaran asin an ngaran kan saiyang Ama. 2 Nadangog ko an sarong tanog hali sa langit na siring sa tanog nin nagraragasang tubig asin siring sa tanog nin makusog na daguldol; asin an tanog na nadangog ko nakakaagid sa boses nin mga paraawit mantang nagtutugtog kan saindang mga arpa. 3 Asin nag-aarawit sinda nin garo baga sarong bagong awit sa atubangan kan trono asin sa atubangan kan apat na buhay na linalang saka kan mga magurang na lalaki, asin mayo nin nakanuod nin lubos kan awit na iyan kundi idto sanang 144,000, na binakal hali sa daga. 4 An mga ini idtong dai nagpadigta sa mga babayi; sa katunayan sinda mga birhen. An mga ini idtong padagos na nagsusunod sa Kordero sain man siya magduman. Binakal an mga ini hali sa katawuhan bilang mga inot na bunga para sa Diyos asin para sa Kordero, 5 asin dai lamang sinda nagtaram nin pandadaya; dai sinda nin katuyawan. 6 Asin nahiling ko an saro pang anghel na naglalayog sa kaitaasan, asin igwa siya nin daing katapusan na maugmang bareta na ipapahayag sa mga nag-iirok sa daga, sa gabos na nasyon asin tribo asin lengguwahe saka banwaan. 7 Sinasabi niya sa makusog na boses: “Matakot kamo sa Diyos asin pamurawayon nindo siya, huli ta nag-abot na an oras kan saiyang paghukom, kaya sambahon nindo an Saro na naggibo kan langit asin kan daga asin kan dagat saka kan mga burabod nin tubig.” 8 Asin suminunod an ikaduwang anghel, na nagsasabi: “Buminagsak na siya! Buminagsak na an Dakulang Babilonya,* siya na nagpainom sa gabos na nasyon kan saiyang arak na minapakusog nin pagmawot na gumibo nin seksuwal na imoralidad!”* 9 Suminunod sa sainda an ikatulong anghel, na nagsasabi sa makusog na boses: “Kun may siisay man na magsamba sa mabangis na hayop asin sa imahen kaiyan saka mag-ako nin marka sa saiyang angog o sa saiyang kamot, 10 mainom man siya kan arak kan kaanggutan nin Diyos na ipinapalis nin puro sa kopa kan Saiyang kabangisan, asin papasakitan siya paagi sa kalayo saka asupre sa atubangan kan banal na mga anghel asin sa atubangan kan Kordero. 11 Asin an aso kan pagpasakit sa sainda padagos na mag-iitaas sagkod nuarin pa man, asin aldaw-banggi sindang mayo nin kapahingaluan sa pasakit, idtong mga nagsasamba sa mabangis na hayop asin sa imahen kaiyan saka an siisay man na nag-ako kan marka kan pangaran kaiyan. 12 Digdi kaipuhan an pakatagal sa parte kan mga banal, idtong mga nag-uutob kan mga tugon nin Diyos asin nangangapot sa pagtubod ninda ki Jesus.” 13 Asin nadangog ko an sarong boses hali sa langit na nagsabi, “Isurat mo: Maugma idtong mga magagadan puon ngunyan, pag magadan sinda na kasaro kan Kagurangnan. Iyo, an sabi kan espiritu, pagpahingaluon sinda sa saindang mga pagpapagal, huling an mga bagay na saindang ginibo dai nanggad malilingawan.”* 14 Dangan nahiling ko an sarong maputing panganuron, asin nakatukaw sa panganuron an saro na siring sa aki nin tawo, na igwa nin koronang bulawan sa saiyang payo saka sarong matarom na asyab sa saiyang kamot. 15 Saro pang anghel an nagluwas hali sa santuwaryo kan templo, na nagkukurahaw sa makusog na boses sa saro na nakatukaw sa panganuron: “Gamita an saimong asyab asin maggapas ka, huling nag-abot na an oras nin paggapas, asin huling hirinog na an anihon sa daga.” 16 Asin an saro na nakatukaw sa panganuron ginapas an daga gamit an asyab, asin naisagibo an pag-ani sa daga. 17 Asin saro na naman na anghel an nagluwas hali sa santuwaryo kan templo na nasa langit, asin igwa man siya nin matarom na asyab. 18 Asin saro pa giraray na anghel an nagluwas hali sa altar, asin igwa siya nin kapangyarihan sa kalayo. Asin nagkurahaw siya sa makusog na boses sa saro na igwa kan matarom na asyab, na sinasabi: “Gamita an saimong matarom na asyab asin tiripunon mo an mga rawog* kan puon nin ubas kan daga, huli ta hirinog na an mga bunga kaiyan.” 19 Ginapas kan anghel an daga gamit an saiyang asyab asin pinutol niya an puon nin ubas kan daga, asin inapon niya iyan pati an mga bunga kaiyan sa dakulang pugaan nin ubas, na simbolo kan kaanggutan nin Diyos. 20 Tinimak-timakan an mga ubas sa pugaan duman sa luwas kan siyudad, asin hali sa pugaan buminulos an dugo na an rarom uminabot sa mga renda na nasa nguso kan mga kabayo saka an rayo uminabot nin mga 300 kilometros.*\n^ O “an Bantog na Babilonya.”\n^ Sa literal, “an mga bagay na saindang ginibo kaibanan nanggad ninda.”\n^ O “pungot; rakoy.”\n^ Sa literal, “1,600 na estadyo.” An sarong estadyo katumbas nin 185 metros (606.95 piye).